Тавҳид китоби (11) – Islom Nuri\nТавҳид китоби (11)\nИслом умматининг бидъатчиларга нисбатан тутган ўрни\nАҳлус-сунна вал-жамоанинг уларни рад қилишдаги манҳажи\nа) Уммуд-Дардо розияллоҳу анҳо айтади: «Абуд-Дардо олдимга ғазабланган ҳолда кириб келди. «Сизга нима бўлди?» деган эдим, «Аллоҳга қасамки, Муҳаммад соллаллоҳу алайҳи ва салламнинг ишларидан фақат намозни жамоат бўлиб ўқишларидан бошқа бирор нарса (қолганини) билмаяпман», деди».\nб) Амр ибн Яҳё айтади: «Отам бобомдан ривоят қилиб айтганларини эшитдимки: Биз ғадот (бамдод) намозидан олдин Абдуллоҳ ибн Масъуднинг эшиги олдида уни кутиб, чиқса бирга намозга борамиз деб ўтирган эдик, Абу Мусо ал-Ашъарий келиб қолди ва: «Абу Абдурраҳмон ҳали чиқмадими?» деб сўради. Биз: «Йўқ» деган эдик, то чиққунича биз билан ўтирди. Чиқиб келгач ҳаммамиз унга пешвоз чиқдик. Абу Мусо деди: «Эй Абу Абдурраҳмон, мен ҳозиргина масжидда нотаниш бир ишни кўрдим, лекин алҳамду лиллаҳ, яхшиликни кўрдим». «Нима иш экан?» деб сўради. У айтди: «Борсангиз кўрасиз, масжидда бир қавмни кўрдимки, намозни кутиб ҳалқа-ҳалқа бўлиб ўтиришибди. Ҳар бир ҳалқада бир киши (бош), қўлларида тошчалар, ҳалиги киши: «Юз марта такбир айтинглар» дейди, юз марта такбир айтишади, «Юз марта таҳлил айтинглар» дейди, юз марта таҳлил айтишади, «Юз марта тасбеҳ айтинглар» дейди, юз марта тасбеҳ айтишади». «Сиз уларга нима дедингиз?» деди. «Сизнинг фикрингизни кутиб ҳеч нарса демадим» деди. «Ёмонликларини санашга буюрмабсиз-да, яхшиликларидан ҳеч нарса йўқ бўлмаслигига кафолат бермабсиз-да» деди. Сўнг биргалашиб кетдик. Ҳалиги ҳалқалардан бири олдига келиб тўхтади ва: «Нима қилаяпсизлар?» деб сўради. «Эй Абу Абдурраҳмон, тошчалар билан такбир, таҳлил, тасбеҳ, таҳмидни санаяпмиз» дейишди. «Гуноҳларингизни сананглар, яхшиликларингиздан бирон нарса зое кетмаслигига мен кафилман. Ҳолингизга вой бўлсин, эй уммати Муҳаммад! Ҳалокатингиз бунчалар тез бўлмаса! Ҳали у зотнинг саҳобалари ҳаёт бўлса, кийимлари ҳали эскимаган бўлса, идишлари синмаган бўлса! Жоним Қўлида бўлган Зотга қасамки, сизлар ё Муҳаммад соллаллоҳу алайҳи ва салламнинг миллатидан кўра ҳидоятлироқ бир миллатдасизлар ё эса залолат эшигини очишга уринувчисизлар», деди. «Эй Абу Абдурраҳмон, биз фақат яхшилик истаган эдик» дейишди. «Қанча яхшилик истовчилар бўладики, унга асло ета олишмайди. Расулуллоҳ соллаллоҳу алайҳи ва саллам айтганларки: «Бир қавм келадики, Қуръон ўқийдилар, бироқ бўғизларидан ўтмайди». Аллоҳга қасамки, билмайман, балки ўшаларнинг кўплари сизлардан бўлса керак» деди. Сўнг улардан бурилиб кетди». Умар ибн Салама айтади: «Ўшаларнинг кўпчилигини Наҳравон куни хаворижлар билан бирга бизга қарши урушга кирганини кўрдик».\nв) Бир киши имом Молик ибн Анас раҳимаҳуллоҳ ҳузурига келиб: «Қаердан эҳром боғласам бўлади?» деб сўради. «Расулуллоҳ соллаллоҳу алайҳи ва саллам белгилаб берган ва ўзлари эҳром боғлаган мийқотдан» деб жавоб берди. «Ундан узоқроқдан боғласамчи?» деди. «Бундай қилишни дуруст деб кўрмайман» деди. «Бунинг нимасини кариҳ кўрасиз?» деди. «Сенинг фитнага тушишингни кариҳ кўраман» деди. «Яхшиликни зиёда қилишда нима фитна бўлиши мумкин?» деб сўради. Молик деди: «Чунки, Аллоҳ таоло айтади: «Пайғамбарнинг амрига хилоф иш қиладиган кимсалар ўзларига бирон фитна-кулфат етиб қолишдан ёки аламли азоб етиб қолишидан ҳазир бўлсинлар!» (Нур: 63). Сен ўзингни Расулуллоҳ соллаллоҳу алайҳи ва саллам ҳам у билан хосланмаган бир фазилат билан хослашингдан кўра ҳам катта фитна бўлиши мумкинми?!»\n2) Аҳлус-сунна вал-жамоанинг аҳли бидъатларни рад қилишдаги манҳажи:\nУларнинг бундаги манҳажи Китоб ва Суннат асосига қурилган, бидъатчиларнинг шубҳаларини келтириб, сўнг уларни йўққа чиқарадиган қониқтирувчи ва миқ эткизмай (тилни айлантирмай, мот қилиб) қўювчи манҳаждир. Улар суннатларни ушлаш ва бидъатлардан тийилиш вожиб эканига Китоб ва Суннатдан далил келтирадилар. Бу тўғрида кўплаб китоблар ёзганлар, ақийда китобларида шиа, хавориж, жаҳмия, муътазила ва ашъарийларнинг иймон ва ақийда асослари ҳақида айтган бидъат сўзларига раддиялар берганлар, шу мавзуга хос китоблар ёзганлар. Масалан, имом Аҳмад жаҳмияларга раддия китоби ёзган, бошқа имомлар, жумладан Усмон ибн Саид ад-Доримий ҳам бу мавзуда китоб ёзган, шайхулислом Ибн Таймия ва шогирди Ибнул Қаййим ва бошқаларнинг китобларида ҳам мазкур фирқаларга, қубурий ва сўфийларга қарши раддиялар мавжуд. Хоссатан бидъат аҳлларини рад қилиб ёзилган китоблар ҳам кўп бўлиб, мисол тариқасида қуйидагиларни айтиш мумкин:\n1) Имом Шотибийнинг «ал-Эътисом» китоби;\n2) Шайхулислом Ибн Таймиянинг «Иқтизоус-сиротил мустақим» китоби\n3) Ибн Ваззоҳнинг «Инкорул ҳаводис вал-бидаъ» китоби;\n4) Абу Шоманинг «Албоис ала инкорил бидаи вал-ҳаводис» китоби.\n1) Шайх Алий Маҳфузнинг «Ал-ибдоъ фий мазоррил-ибтидоъ» китоби;\n2) Муҳаммад ибн Аҳмад ал-Ҳавомидийнинг «Ас-сунан» ва «Алмубтадаъотул мутааллиқа бил-азкари вас-солават» китоблари;\nАллоҳга ҳамдлар бўлсинки, мусулмон уламолар доимий равишда газета ва журналлар, эшиттиришлар, жумъа хутбалари ва маърузалар орқали бидъатларни инкор қилиб ва бидъатчиларга раддиялар бериб келадилар. Бу эса мусулмонларнинг онгини очишда ва бидъатларни йўқотишда катта таъсирли амаллардан ҳисобланади.\n2) Қадамжолар, зиёратгоҳлар ва қабрларни табаррук санаш;\nМазкур бидъатлар ҳозирги даврда замоннинг орқага кетиши, илмнинг озлиги, ихтилофлар ва бидъатларга чақирувчиларнинг кўплиги, урф-одатларда кофирларга ўхшашга интилиш ёйилгани сабабли кўпайган. Бу Расулуллоҳ соллаллоҳу алайҳи ва салламнинг: «Сизлардан илгари ўтганларнинг йўлларига эргашиб кетасизлар» деган сўзларининг тасдиғидир.\n1) Рабиул-аввал ойида мавлуди набий муносабати билан йиғилиш қилиш.\nБу худди насороларнинг Исо Масиҳнинг туғилган кунини байрам (рождество) қилишларига ўхшайди. Жоҳил мусулмонлар ёки адашган олимлар ҳар йили Рабиул-аввал ойида Муҳаммад соллаллоҳу алайҳи ва салламнинг туғилганликлари муносабати билан йиғилиш ва маросимлар ўтказишади. Бу нарсани баъзилар масжидларда, баъзилар уйларида ё махсус тайёрланган жойларда ташкил қиладилар ва бундай маросимларга авом халқ оммавий равишда тўпланишади. Бу насороларнинг Масиҳ алайҳиссаломнинг туғилган куни муносабати билан йиғилиш қилиш бидъатига ўхшаб кетади. Кўпинча бу йиғилишлар бидъат ҳамда насороларга ўхшашга уриниш бўлиши билан бир қаторда, кўплаб ширк ва мункар амаллардан ҳам холи эмас. Масалан, уларда Расулуллоҳ соллаллоҳу алайҳи ва саллам ҳақларида ғулув кетадиган қасидалар ўқилади, ҳатто Аллоҳдан сўраладиган дуо ва ёрдам талаб қилишларни у кишидан сўраш даражасигача борадилар. Ҳолбуки, Набий соллаллоҳу алайҳи ва саллам ўзларига мақтов айтишда ғулув кетишдан қайтариб шундай деганлар: «Мени насоролар Ибн Марямни кўкларга кўтариб мақтагандек мақтаманглар. Мен Аллоҳнинг бандасиман, холос. «Аллоҳнинг бандаси ва Расули» денглар».\nКўпинча бу мажлисларида Расулуллоҳ соллаллоҳу алайҳи ва саллам ҳам ҳозир бўладилар деб эътиқод қиладилар. Мункар амалларидан шуни ҳам айтиш мумкинки, бундай йиғилишларда кўпчилик жўр бўлиб нағмалар билан нашидлар айтишади, дўмбиралар чалиб, бидъатчи сўфийлар каби зикрлар қилишади. Гоҳо бу йиғилишларда эркак-аёл аралаш бўлади ва бузуқликларга олиб келадиган фитналар ҳам чиқади. Бундай амаллардан холи бўлган тақдирда ҳам бидъат экани кифоядир: «Ҳар бир янги пайдо қилинган нарса бидъат ва ҳар бир бидъат залолатдир». Бу йиғилишларни қилиш бориб-бориб бошқа ҳар хил мункаротларнинг пайдо бўлишига восита бўлади.\nКитоб ва Суннатда, салафи солиҳларнинг амалларида ва муфаззал асрларда асли-асоси бўлмаган нарса бидъат дедик. Мавлуд бидъати анча кеч, яъни ҳижрий тўртинчи асрдан кейин пайдо бўлган. Уни фотимий шиалар пайдо қилишган.\nИмом Абу Ҳафс Тожуддин ал-Фокиҳоний раҳимаҳуллоҳ айтади: «Аммо баъд, баъзи одамлар Рабиул-аввал ойида қилаётган, мавлуд деб аталадиган йиғилиш ҳақида, бунинг динда асли борми, деган саволлар кўп тушяпти. Шу саволга аниқ жавоб, муайян изоҳ талаб қилибдилар. Аллоҳдан тавфиқ сўраган ҳолда айтаманки, мавлуднинг Қуръон ва Суннатда асли борлигини билмайман. Динда намуна бўлган, салаф уламолари йўлини маҳкам тутган дин олимларининг биронтасидан бу амални қилганликлари бизга етиб келмаган. Балки бу баттол кимсалар пайдо қилган бидъат ва очкўз одамлар шу билан бойишни кўзлаган нафс шаҳватидан бошқа нарса эмас.\nШайхулислом Ибн Таймия раҳимаҳуллоҳ айтади: «Баъзи инсонлар пайдо қилаётган, насороларнинг Ийсо алайҳиссаломнинг туғилган кунини нишонлашларига тақлидан ё Набий соллаллоҳу алайҳи ва салламга нисбатан муҳаббат ва улуғлаш ниятида қиладиган мавлудин-набий деб аталмиш байрамлари ҳам шу жумладандир. Аслида, Набий соллаллоҳу алайҳи ва салламнинг туғилган кунлари айнан қайси кунлиги ҳақида ихтилофлар бор, қолаверса уни байрам қилиб йиғилишлар қилишни салафлар қилмаганлар. Агар бунда катта яхшилик бўлганда салафлар албатта қилган бўлардилар, улар биздан кўра бунга лойиқроқ ва биздан кўра улар Расулуллоҳ соллаллоҳу алайҳи ва салламни улуғловчироқ, яхши ишларга биздан кўра ҳарисроқ эдилар. Балки Расулуллоҳ соллаллоҳу алайҳи ва салламга бўлган муҳаббат у зотни улуғлаш, у зотга эргашиш, итоат қилиш, буйруқларига бўйсиниш, суннатларини ботинан ва зоҳиран тирилтириш, олиб келган йўлларини ёйишда ва бунинг учун қалб, тил ва қўл билан жиҳод қилишда кўриниши керак. Аввалги муҳожир ва ансорлардан иборат салафларнинг ва уларга яхшилик билан эргашган зотларнинг йўллари шу эди.\nБу бидъатни инкор қилиб қадимда ва ҳозирда рисолалар, китоблар ёзилган. Бу нарса бидъат ва ғайридинларга тақлид бўлишига қўшимча яна авлиёлар, машойихлар, пешволар кабиларнинг ҳам мавлудларини қилишга олиб келади ва кўп ёмонликлар эшигини очади.\nЯнги пайдо қилинган бидъатлардан бири – яратилмиш нарсаларни табарруклашдир. Бу бутпарастликнинг бир тури ҳамда содда ва лақма одамларнинг топган тутгани овланадиган қармоқдир. Табаррук – барака талаб қилиш, яъни бир нарсада яхшиликнинг давомий туришини ва зиёдаланишини исташдир. Бу талабнинг ижобатига фақатгина Аллоҳ субҳанаҳу қодир бўлади, Аллоҳгина баракани ёғдиради ва давомий қилади. Аммо яратилмиш барака беришга, вужудга келтиришга, ҳаттоки олиб қолишга ва давомий қилишга ҳам қодир бўлмайди. Қадамжо ва зиёратгоҳларни, тирик ва ўлик шахсларни табарруклаш – улардан баракот талаб қилиш мумкин эмас. Агар ўша нарса барака беради деб эътиқод қилса, ширк бўлади. Агар уни зиёрат қилиш, силаш, ўпиш Аллоҳдан талаби ҳосил бўлишига сабаб деб эътиқод қилса, у ширкка воситадир. Аммо саҳобалар розияллоҳу анҳумнинг Набий соллаллоҳу алайҳи ва салламнинг мўйларини, тупукларини, жисмларидан ажраган нарсаларни табаррук қилишларига келсак, бу у зотнинг улар орасида ҳаётлик пайтларига хосдир. Аммо вафотларидан сўнг саҳобалар у зотнинг ҳужраларини, қабрларини табаррук қилмаганлар, намоз ўқиган ёки ўтирган жойларини табарруклаш учун бормаганлар. Шунингдек, Абу Бакр, Умар ва бошқа улуғ саҳобалар каби солиҳ кишиларни тириклигида ҳам, ўлганларидан кейин ҳам табаррукламаганлар. Ҳиро ғорига намоз ўқиш, дуо қилиш учун келмас эдилар, Мусо алайҳиссалом Аллоҳ билан гаплашган Тур тоғига намоз ўқиш учун бормаганлар. Ва бошқа пайғамбарларнинг ёки улуғларнинг жойлари деб айтиладиган тоғларга, маконларга, бирон пайғамбарнинг қадамжосига қурилган сағаналарга бормаганлар. Ҳатто Набий соллаллоҳу алайҳи ва саллам доимо Мадинаи Набавияда намоз ўқиб юрган жойни ҳам, ёки Маккада ё бошқа жойда намоз ўқиган жойларини салафлардан биронтаси ўпмаган, силамаган, улуғламаган. Агар муборак икки оёқлари билан босиб намоз ўқиб турган жойни ўпиш ёки силаш умматлари учун машруъ бўлмаган экан, қандай қилиб бошқа бировлар намоз ўқиган, ухлаган деб айтиладиган жойни ўпиб силаш жоиз бўлсин?!\nБу замонда ибодатлар ўрнида пайдо қилинган бидъатлар кўп. Ибодатлардаги асл – далил билан шаръий бўлишидир. Бирор далил ва ҳужжати бўлмаган нарса бидъатдир. Расулуллоҳ соллаллоҳу алайҳи ва саллам айтганларидек: «Ким унда бизнинг амримиз бўлмаган бир ишни қилса у рад этилгандир».\nНамозга жаҳрий ният қилиш, яъни ният қилдим Аллоҳ учун фалон-фалон намоз ўқимоқликни дейиш. Бу бидъат, чунки Набий соллаллоҳу алайҳи ва салламнинг суннатларидан эмас. Зеро Аллоҳ таоло айтади: «Айтинг: Сизлар Аллоҳга динингларни билдирмоқчимисизлар?! Ҳолбуки Аллоҳ осмонлардаги ва Ердаги бор нарсани билур. Аллоҳ барча нарсани билувчидир!» (Ҳужурот: 16). Ниятнинг ўрни қалб, у қалбга оид амал, тилга эмас.\nНамоздан сўнг жамоат бўлиб зикр қилиш. Бу ҳам бидъат, чунки ҳар бир шахс вирд ва зикрларни ёлғиз-ёлғиз айтиши шаръийдир.\nБирон муносабатларда ёки дуодан кейин ёки ўлганга атаб Фотиҳани ўқиш.\nЎлганларга атаб мотамхоналар қилиш, маросим қилиб дастурхонлар тузаш, қорилар ёллаш. Буни ўлганга фойдаси бор деб ёки азадорликнинг бир тури деб ўйлайдилар. Буларнинг барчаси бидъат ва асли йўқ ишлардир.\nРажаб ойида ражабий умра деб умра қилиш, унга айрим нафл намозлари ва нафл рўзаларни хослаш. Аслида, бу ойнинг ҳам бошқа ойлардан умрада, намозда, рўзада, қурбонликда ва бошқаларда ажралиб турадиган жойи йўқ.\nСўфийларнинг турли туман зикрлари. Уларнинг ҳаммаси бидъат. Чунки калималарида, кўринишларида ва вақтларида шаръий зикрларга хилофлик бор.\nШаъбон ойининг қоқ ярмидаги бир тунни тунги намозга, кунни эса рўзага хослаш. Бу ҳақда ҳам Набий соллаллоҳу алайҳи ва салламдан ҳеч нарса собит бўлмаган.\nҚабрларга сағана қуриш, масжид қилиб олиш, табаррукланиш мақсадида зиёрат қилиш, ўликларни восита қилиш ва бошқа ширкий ишлар, шунингдек аёлларнинг қабрларни зиёрат қилиши ҳам шу жумладандир. Расулуллоҳ соллаллоҳу алайҳи ва саллам қабрларни зиёрат қилувчи аёлларни, қабрлар устига масжид қурувчиларни, чироқлар ёқувчиларни лаънатлаганлар.\nБидъат куфрнинг элчисидир. У Аллоҳ ва Расули қонун қилмаган, динда ортиқча нарса бўлиб, гуноҳи кабирадан ҳам ёмон. Шайтон бидъат амали қилинганда гуноҳи кабирага хурсанд бўлганидан кўра кўпроқ хурсанд бўлади. Чунки гуноҳ қилувчи гуноҳ қилганини билиб тавба қилади. Бидъатчи эса бидъатни қилиб, ўзини Аллоҳга яқинлик қилувчи диндор деб ҳисоблайди ва тавба қилмайди. Бидъат суннатни йўқ қилади, у ўз аҳлига суннатларни қилишни ва суннат аҳлини ёмон кўргизади. Бидъат Аллоҳдан узоқлаштиради, Аллоҳнинг ғазабини, азобини келтиради ва қалбларнинг занглаши ва фасодига олиб келади.\nБидъатчи билан ҳамсуҳбат бўлиш, у билан бирга ўтириш ҳаром, фақат насиҳат юзасидан ва унга амалининг мункар эканини билдириш учун бирга ўтириш мумкин. Чунки унга кўп аралашиб юриш ўзининг ёмон таъсирини ўтказади. Агар уни тийиб қўйишнинг иложи бўлмаса, ундан ва унинг ёмонлигидан эҳтиёт бўлиш вожиб.\nМусулмонларнинг олимлари ва пешволари бидъатчиларни тийиб қўйишлари ва уларнинг қўлидан тутиб, ёмонликлардан қайтаришлари вожиб. Чунки уларнинг Исломга нисбатан хатарлари қаттиқ. Шуни ҳам билиш лозимки, кофир давлатлар бидъатчилар бидъатини кенг ёйиши учун уларга турли йўллар билан ёрдам беришади. Чунки мана шу йўл билан Исломга зарба беришни, унинг асл суратини булғашни мақсад қилишади.\n Абу Шома, «Албоъису ала инкарил бидаъ вал-ҳаводис» (14-с).


Ўзбекистон газни 305 доллардан сотмоқчи\nЎзбекистон ҳукумати шу кунгача Қирғизистон билан газ шартномасини имзолагани йўқ.\n“Қирғизгаз” ширкати раҳбари ўринбосари Евгений Орленко шу кунларда қирғиз томони Ўзбекистон билан ҳам, Қозоғистон билан ҳам газ бўйича музокараларни олиб бораётганини, аммо ҳалигача 2012 йил учун газ шартномаси имзоланмаганини билдирди.\n- Ўзбекистон ва Қозоғистон билан олиб борилаётган музокаралар ҳозирча натижа бергани йўқ. Менимча, шу ҳафтанинг охиригача газ масаласини ҳал қилсак керак. Ҳозир шартнома йўқ бўлса ҳам Қирғизистонга газ берилаяпти, -деди Евгений Орленко.\nРасмийнинг билдиришича, қирғиз томони Ўзбекистон билан газ нархи борасида келиша олмаяпти. Масалан, Қозоғистон Ўзбекистондан ўзи учун сотиб олаётган газининг бир қисмини Қирғизистоннинг шимолий ҳудудларига 195 доллардан сотмоқда.\nҚирғизистоннинг жанубий вилоятларини газ билан таъминлаётган Ўзбекистон эса “зангори олов”га 305 доллардан ҳақ талаб қилмоқда. 2011 йилда Ўзбекистондан газ 223 доллардан сотиб олинган эди.\nЭнгергетика бўйича эксперт Жамалбек Тулабердиев расмий Тошкент Қозоғистон сотиб олаётган газнинг бир қисмини Қирғизистонга деярли икки баробар арзон баҳода сотаётганига норозилик тариқасида газ шарномасини имзолашни ортга суриб келаяпти, деб ҳисоблайди.\n- Ўзбекистоннинг норозилигини тушунса бўлади. Нега энди ўзбек газини қозоқлар қирғизларга арзон нархда сотаяпти? Ўзбекистон бу газни 190 доллардан эмас, 300 доллардан сотиши мумкин эди. Энди Ўзбекистон қозоқларга ҳам газ нархини кўтаради, -деди эксперт Жамалбек Тулабердиев.\nҚирғизистон парламентидаги энергетика қўмитаси аъзоси, депутат Азамат Арапбаев газ музокараларининг чўзилиб кетиши ва газ нархининг йилдан-йилга юқорилиши ҳукуматларнинг ўзаро манфаатлари мувофиқлаштирлмагани туфайли содир бўлаяпти, деб ҳисоблайди:\n- Қозоғистон ҳам, Ўзбекистон ҳам электр энергиясига муҳтожлик сезмоқда. Кўп йиллардан бери Қирғизистондан электр энергияси сотиб олмаган Ўзбекистон ҳам ҳозир бизнинг электр энергиямиз билан таъминланмоқда. Ҳукуматлар электр энергияси ва газ масаласини алоҳида-алоҳида муҳокама қилмасдан, бу масалага комплексли ёндошсалар яхши бўлар эди. Масалан, Қирғизистон Ўзбекистонни электр энергия билан, Ўзбекистон эса Қирғизистонни газ билан таъминлаши мумкин, -деди депутат Азамат Арапбаев.\nЎтган йилнинг сентябрида Қозоғистон Ўзбекистондан сотиб олаётган газининг 240 миллион куб метрини Қирғизистоннинг шимолий вилоятларига 195 доллардан сотиш мажбуриятни олган эди. Аммо қиш бошланиши билан Қозоғистон шартномада белгиланган миқдордан оз ҳажмда газ бера бошлади.\nАйни пайтда Ўзбекистон ҳам Қирғизистоннинг жанубий вилоятларига берилаётган газ ҳажмини озайтирди. Ўтган йили Ўзбекистон Қирғизистонга газни 223 доллардан сотган эди. 2011 йил якунида эса расмий Тошкент газнинг ҳар минг куб метри учун 305 доллардан ҳақ талаб қилмоқда.


"Ўзбекистон Темир йўллари" акциядорлик жамиятига қарашли "Тошкент механика заводи" (собиқ Чкалов номидаги Тошкент авиация ишлаб чиқариш бирлашмаси) ишчилари пойтахтдаги янги халқаро аэропорт, ер усти метроси қурилишларига сафарбар этилди. Ҳар икки қурилиш лойиҳасини "Ўзбекистон Темир йўллари" акциядорлик жамияти амалга оширмоқда. "Тошкент механика заводи" масъулларидан бири Озодликка завод ишчилари "Ўзбекистон темир йўллари" АЖ амалга ошираётган қурилиш ишларига кўнгилли равишда жўнатилаётганини айтди. Ўз хавфсизлигидан чўчиб Озодликка шахси сир қолиш шарти билан гапирган завод ишчилари ишдан ҳайдалиш ҳақидаги тахдидлар билан ўз касбий фаолиятига боғлиқ бўлмаган қурилиш ишларига ҳар куни оддий ишчилардан тортиб мухандис-техник ходимлар жалб этилаётганликларини айтишди. "Тошкент механика заводи"да иккинчи тоифали чилангар бўлиб ишловчи ходим 11 сентябрь куни Озодликка жумладан бундай деди: - Муҳандислардан тортиб оддий ишчиларни, аёл ходимларимизни ҳам Тузел Тошкент шарқий аэропорти ва ер усти метроси қурилишида 27 августдан ўта оғир шароитларда мажбурлаб, қулдек ишлатишмоқда. Қирқдан зиёд ишчи, улар орасида мени ҳам ишдан бўшатиш билан қўрқитиб, ҳеч қандай техника хавфсизлиги қоидаларига риоя этилмаган тарзда баланд метро қурилиши устига мажбурлаб чиқариб тош ёйдирмоқда, - деди завод ишчиси. Заводнинг қанча ходими қурилишга сафарбар этилгани ҳақда Озодликка маълум эмас. Завод ходими метро қурилишига қирқдан зиёд ишчи жўнатилганини айтди. Тошкент вилоят, Қибрай туманидаги “Тошкент-Шарқий” аэродроми базасида янги халқаро аэропорт ҳамда пойтахтнинг саккизта туманидан ўтувчи 52 километрли янги ер усти метроси қурилиши ўтган йили бошланган эди. Ҳар икки қурилиш лойиҳасини "Ўзбекистон Темир йўллари" акциядорлик жамияти амалга оширмоқда. Чкалов номидаги Тошкент авиация ишлаб чиқариш бирлашмаси фаолияти 2015 йилда тугатилганидан сўнг корхона "Тошкент механика заводи"га айлантирилган ва "Ўзбекистон темир йўллари" АЖ тасарруфига ўтказилган эди. "Тошкент механика заводи" раҳбари ёрдамчиларидан бири Озодликка завод ишчилари "Ўзбекистон темир йўллари" АЖ амалга ошираётган қурилиш ишларига "кўнгилли равишда" жўнатилаётганини айтди: - "Ўзбекистон темир йўллари" таркибидаги барча корхоналарга, жумладан, бизнинг заводга ҳам ишчиларни шу ишларга юбориш ҳақида кўрсатма келиб туради. Биз шу кўрсатмани бажарамиз. Лекин, ишчиларимизни ҳеч ким мажбурламайди, фақат кўнгиллиларни жўнатамиз, - деди "Тошкент механика заводи" раҳбарининг ёрдамчиси. "Тошкент механика заводи" ишчиларига қурилишга ишга чиқарилгани учун қўшимча ҳақ тўланадими? Агар улар иш вақтида қурилишга жалб этилган бўлишса заводда улар қилиши керак бўлган ишни ким бажаради? "Тошкент механика заводи" раҳбариятидан бу саволга аниқ жавоб олиб бўлмади. Заводнинг раҳбари ёрдамчиси деб таништирган масъул ходими: "Бу саволга жавоб беролмайман", деб айтди. Завод ишчиларига кўра, улар қурилишда ишлаганликлари учун қўшимча ҳақ олмаганлар. Бундан олдин завод ишчилари Ховос темир йўл станцияси, Ангрен кўмир конида ҳам мажбурлаб ишлатилганликларини айтишди. - Биз бир вақтлар самолёт ишлаб чиқарганмиз, ҳозир қурилишда қора ишчига айландик. "Ўзбекистон темир йўллари" таркибига ўтганимиздан буён шу аҳвол. Шанба ва якшанба кунлари ишлаганимизга тўлиқ ҳақ тўланмайди, - деди "Тошкент механика заводи" ишчиси. "Тошкент механика заводи" ишчиларининг шикояти юзасидан "Ўзбекистон темир йўллари" АЖ матбуот хизматидан изоҳ олишнинг имкони бўлмади. Ўзбекистонда давлат ишчиларининг ўз вазифалари қолиб қишлоқ хўжалик ва ободонлаштириш ишларига жалб қилиниши одатий хол. Ўзбекистонда "Обод маҳалла", "Обод қишлоқ", "Обод туман" ҳукумат дастурларини амалга ошириш ва иншоотлар қуриш учун бюджет ташкилотлари ходимлари жалб этилгани в илгари ҳам кузатилган. Гарчи Ўзбекистон Вазирлар Маҳкамаси 2018 йилнинг 10 майида “Ўзбекистон Республикасида мажбурий меҳнатга барҳам беришга доир қўшимча чора-тадбирлар тўғрисида”ги 349-сонли қарорни қабул қилган эса-да, бюджет ташкилотлари ходимлари мажбурий меҳнатга жалб этилаётгани борасида Озодликка тез-тез шикоят хатлари келишда давом этмоқда.\nD A T S E N T\nИшдан хали хеч ким улмагану .... одамни кадри булиши керак\nНима килибди бир пайтлар самолёт ишлаб чикарган булсаларинг? Сизларга Россиядан гасарбайтерлар куриб бермайдику\nE qiziq xabar emas\n🌙 🆖 replied to сим\nБундай нозик ишларда мутахасислар ишлаши керак эмасми..? Каршимиди поезд йулини кур курона куришиб неча марта ер чукди .. Бу курилишлар пойдевори жуда пухта ва талаб даражада булиши керак эмасми..? Мажбурдан кул учида ишлаган одамнинг иш сифати канака булиши маьсулларга маьлум эмас эканда .\nсим силабим replied to 🌙\nАсабийлашманг,самолёт курибам гур килишгани йук блин\nБир пайтлар гайка шрупларини бурагандир\nКиргизия деган кир ювиш мошинаси ишлаб чикаргандаям майли эди,олифталик килишади бля\nВахима кима озод пукти ебсан шу хабаринга кулдай ишлатяпти дисан куряппиз канака ишлаганини\nЧкалов номидаги эмуш\nУСТАЛАРНИНГ УСТАСИ replied to 🌙\nСифатига гап йук хавотир оманг100%\nУзи иши бери больше кидай дальше булса ихихихи\nКир ювиш машинаси « Мальютка» НМЗ ишлаб чикарар эди ..\nЭШШАКНИ МЕХНАТИНИ ҚАДРИ ҚАХРАТОН ҚИШДА УНУТИЛАРКАН\nУША ҚУРУЛИШ ФЕРМАСИДА ҒИШТ ТАШИБ ЮРГАН МАСТЕРЛАР УЗЛАРИ БИЛМАСА ҚПДРИНИ БОШҚА ҚАЕРДАН БИЛСИН\nЧкаловаи ярми кетмб булди уже йул тушди ичидиги абрудования темир терсак кетган факат гиштла коган. Кузим билан курганимми айтвомман


Хрушчев Кеннедини ўлдиришга буйруқ берган - АҚШ разведкаси собиқ раҳбари - 24.02.2021, Sputnik Ўзбекистон\nАҚШ разведкаси собиқ раҳбари Кеннедининг ўлдирилишида СССР Коммунистик партияси Марказий Қўмитасининг биринчи котиби Никита Хрушчевни айблади. 24.02.2021, Sputnik Ўзбекистон\nТОШКЕНТ, 24 фев — Sputnik. АҚШ Марказий разведка бошқармасининг собиқ директори Жеймс Вулси АҚШ 35-президенти Жон Кеннедининг қотиллигида СССР Коммунистик партияси Марказий Қўмитасининг биринчи котиби Никита Хрушчевни айблади.Бу ҳақда New York Post газетаси Волси ва Коммунистик Руминия ташқи разведка генерал-лейтенанти Ион Пачепанинг "Аждаҳо операцияси: Кремлнинг Америкага қарши махфий уруши" қўшма китобига асосланиб ёзмоқда. РИА Новости хабарига асосан.Муаллифларнинг фикрига кўра, Кеннедини ўлдирган Ли Харви Освальд КГБ ходими бўлган. СССР уни 1957 йилда Японияда АҚШ денгиз флотида хизмат қилаётганда “вербовка” қилган. Бир қатор махфий топшириқларни бажаргандан сўнг, Хрушчев унга АҚШ президентини ўлдиришга "шахсан буйруқ берган".Бироқ, кейинчалик Совет ҳукумати Кеннедини ўлдириш "фикридан қайтди" ва Освальдга бу ҳақда топшириқ берилди. Аммо у буйруққа бўйсунмади, дейди муаллифлар.Шу билан бирга, китобда ушбу даъволарнинг барча далиллари Уоррен комиссиясининг 26 жилдлик ҳисоботида кўрсатилганлиги аниқланган, аммо у шу қадар "шифрланган" бўлиб, у ерда нима ёзилганлигини ҳали ҳеч ким тушунмаган.АҚШнинг энг машҳур президентларидан бири Жон Кеннеди 1963 йил 22 ноябрда ўлдирилган. Давлат раҳбарининг кортежи Даллас кўчалари бўйлаб ҳаракатланганда бир неча бор ўққа тутилган. Полиция Ли Ҳарви Освальдни қотилликда гумон қилиб ҳибсга олди. Бир неча кундан кейин у полиция бўлимида Даллас шаҳрида яшовчи Жек Руби томонидан отиб ўлдирилган. Руби 1967 йилда ўпка саратонидан вафот этди.\nақш, ссср, разведка хизмати\n22:12 24.02.2021 (янгиланди: 15:50 01.04.2021)\n© AP PhotoЛи Харви Освальд в полицейском участке в Далласе после допросов\nТОШКЕНТ, 24 фев — Sputnik. АҚШ Марказий разведка бошқармасининг собиқ директори Жеймс Вулси АҚШ 35-президенти Жон Кеннедининг қотиллигида СССР Коммунистик партияси Марказий Қўмитасининг биринчи котиби Никита Хрушчевни айблади.\n19 Феврал, 16:36\nБу ҳақда New York Post газетаси Волси ва Коммунистик Руминия ташқи разведка генерал-лейтенанти Ион Пачепанинг "Аждаҳо операцияси: Кремлнинг Америкага қарши махфий уруши" қўшма китобига асосланиб ёзмоқда. РИА Новости хабарига асосан.\nМуаллифларнинг фикрига кўра, Кеннедини ўлдирган Ли Харви Освальд КГБ ходими бўлган. СССР уни 1957 йилда Японияда АҚШ денгиз флотида хизмат қилаётганда “вербовка” қилган. Бир қатор махфий топшириқларни бажаргандан сўнг, Хрушчев унга АҚШ президентини ўлдиришга "шахсан буйруқ берган".\n"Гарчи Освальд Совет Иттифоқида қолишни истаган бўлса-да, Кеннедини ўлдириш учун АҚШга қайтишга кўндирилди, Хрушчев АҚШ етакчисига нафрат билан қараган. Освальд ... СССРдан келган аёлга уйланди ва 1962 йил июн ойида АҚШга қайтариб юборилди,"- дейилади китобда.\nБироқ, кейинчалик Совет ҳукумати Кеннедини ўлдириш "фикридан қайтди" ва Освальдга бу ҳақда топшириқ берилди. Аммо у буйруққа бўйсунмади, дейди муаллифлар.\nШу билан бирга, китобда ушбу даъволарнинг барча далиллари Уоррен комиссиясининг 26 жилдлик ҳисоботида кўрсатилганлиги аниқланган, аммо у шу қадар "шифрланган" бўлиб, у ерда нима ёзилганлигини ҳали ҳеч ким тушунмаган.\nАҚШнинг энг машҳур президентларидан бири Жон Кеннеди 1963 йил 22 ноябрда ўлдирилган. Давлат раҳбарининг кортежи Даллас кўчалари бўйлаб ҳаракатланганда бир неча бор ўққа тутилган. Полиция Ли Ҳарви Освальдни қотилликда гумон қилиб ҳибсга олди. Бир неча кундан кейин у полиция бўлимида Даллас шаҳрида яшовчи Жек Руби томонидан отиб ўлдирилган. Руби 1967 йилда ўпка саратонидан вафот этди.


Дунёда биринчи марта: чўкаётган давлат кўчишга тайёрланмоқда - zarnews.uz\nОкеаниядаги Тувалу давлати дунёда биринчи бўлиб бошқа ҳудудга кўчиб ўтади. Иқлим ўзгариши туфайли Тувалунинг сув остида қолиши шу қарорга келишга сабаб бўлди.\nНоябрь ойи бошида ташқи ишлар вазири Саймон Кофе БМТнинг иқлим саммити учун тиззагача сувда туриб видеомурожаат ёзди.\nКофенинг фикрича, глобал исиш туфайли орол ҳудудини жаҳон океани суви босади ва унда мутлақо яшаб бўлмайди. Шу муносабат билан, энг ёмон ҳолатда, ҳукумат тўлиқ кўчишга қарор қилди.\nАйни пайтда океандан сув оқимини тўсиш учун тўсиқ деворларини қуриш давом этмоқда.\nРасмийлар Тувалу ҳудудсиз қолган тақдирда ҳам, бошқа давлатлар уни тан олишини таъминлашга ҳаракат қилмоқда.\nБундан ташқари, амалдорлар “рақамли миллат”ни яратиш технологиясини ишлаб чиқмоқда, бу эса маҳаллий аҳолининг қаерда бўлишидан қатъий назар “бирга бўлиш” имконини беради. Хусусан, Тувалу барча маданий билимларни рақамлаштирмоқчи.\nЧикаго ҳам сув остида қолиши мумкин\nШунингдек, аҳолиси бўйича АҚШнинг энг йирик шаҳарларидан бири бўлган Чикаго ҳам йўқ бўлиш хавфи остида. Олимлар иқлим ўзгариши билан боғлаётган сўнгги беш йилдаги энг кўп ёғингарчилик аҳоли пунктига хавф туғдирмоқда.\nТаъкидланишича, кучли ёғингарчилик ва қурғоқчилик маҳаллий Чикаго дарёси, шунингдек, Мичиган кўли сув сатҳининг кескин ўзгаришига олиб келиб, шаҳарга жиддий зарар етказмоқда.\nТеглар: сув тошқини сув сатҳи Тувалу\n"Тўпаланг сув омбори"дан чиқаётган сув кескин кўтарилгани айтилмоқда: Ҳолат юзасидан расмий маълумот берилди\nБразилияда яна сув тошқини содир бўлди, қурбонлар бор\nСув тошган аксарият канализация қудуқларидан юзлаб болалар таглиги (“памперс”) тозалаб олинган\nКеча Cамарқанд ва Жиззахда 1,5 соат ичида ёққан ёмғир бир ойлик ёғингарчилик миқдорини ташкил этган: ФВВ сел оқибатларини маълум қилди\nЖанубий Африка «катта фалокат» гирдобида\nСурункали ёмғир, сел, тошқин оқибатлари қандай бартараф этиляпти?


Нажмиддин Кубро – "Sharq yulduzi" – "Звезда Востока"\nFevral 2, 2018 Шарқ юлдузи\nЧингизхон уч ўғли – Жўжихон, Чиғатойхон ва Ўктойхонларни Хоразмни ишғол этиш учун улкан қўшин билан жўнатганига ҳам, мана, етти ой бўляпти. Ғалабадан эса ҳамон хабар йўқ. У ўзини безовта қилаётган бу муаммо хусусида тун бўйи ўйлайвериб толиқди, фақат тонг отиш арафасидагина бир соатлар чамаси ором олгач, уйғониб, ўзининг хос ўтовидан ташқарига чиқди. Хоннинг елкасига чакмонини елвагай ташлаб ичкаридан чиқиб келаётганини кўрган икки нафар қоровул аскар таъзимга бош эгишди. Бошқа бир ўтов қаршисида гулхан ёқиб, ўзаро суҳбатлашиб бедор ўтирган лашкарлар ҳам ўринларидан ўрра туриб, таъзим бажо келтирдилар. Бироқ хон уларнинг биронтасигаям эътибор қилмади. Қароргоҳ олдидаги тепалик устига чиқиб, осмонда милтиллаб нур сочаётган хира юлдузларга узоқ тикилиб қолди. Чингизхон ўшанда сипоҳ ишининг бу қадар орқага кетишига биринчи сабаб – Хоразм лашкарларининг мардлик ва шижоат билан ўз она заминини ҳимоя қилаётгани бўлса, иккинчи сабаб – Жўжи ва Чиғатойлар ўртасидаги ихтилоф кучайиб бораётгани эканлигини билмасди. Икки хонзода ўзаро адоват ўтини тобора авж олдиришар, бирининг гапи иккинчисига ёқмас, зотан мақсадлари ягона бўлса-да, ака-укалар жанг қилиш жараёнида бир-бирининг қўшинига халақит бериб, бири иккинчисининг мағлубиятидан қувонар, обрўсини тўкишга ҳаракат қилишарди. Натижада мўғул сипоҳи пашшадек қирилар, Урганч қалъасини истило қилиш ишлари борган сари чўзилмоқда эди…\nХонзодалар ўртасида юз берган адоват ҳақидаги ҳабар етиб келмасидан икки кун олдин Чингизхон туш кўрди. Тушида қоп-қоронғи тунда баланд тоғ қояси устида турганмиш. Остидаги оқ бедови осмону заминни ларзага келтириб гумбурлаётган момоқалдироқ сасидан ҳуркиб, ўзини пастга – тубсиз жарлик қаърига ташлашга уринармиш. Навбатдаги чақмоқ чақилиб, ёмғир шаррос қуяётган пайтда, хуркиб кетган отининг олдинги оёғи аста сирғаниб, даҳшатли жарнинг четига келиб қолганмиш. От жиловини қанча тортмасин, бедовнинг олдинги икки оёғи сирғанишда давом этармиш…\nЧингизхон бу хосиятсиз тушдан бироз вақтгача ўзига келолмай юрди. Ўзича йўриган бўлди. Лекин бу хосиятсиз тушни ҳеч кимга айтмади. Агар бировга бу ҳақда гапирса, мўғул лашкарлари ичида унинг ҳарбий куч-қудрати инқирози ҳақида миш-мишлар тарқалиб, мисқоллаб йиққан обрўсига путур етадигандек туюлди унга. Ирим қилди…\nОрадан икки кун ўтиб, ниҳоят, Хоразмдан орзиқиб кутилган чопар келди. Чингизхон чопарнинг хабарини диққат билан тинглагач, ўша икки кун муқаддам кўрган тушининг таъбирини топгандек бўлди. Отнинг икки оёғи бу – ўғиллари Жўжихон ва Чиғатойхон. Улар ўртасида содир бўлган кину адоват эса салтанатни жарликка етакласа ажаб эмас… Бу ҳолатнинг дарҳол олдини олмоқ зарур. Тезда муншийга ёрлиқ ёзишга фармон қилди. Ёрлиқ ёзилгач, уни махсус чопарга тутқазди ва деди:\n– Тезда Хоразмга етиб боргил! Сипоҳ ва ўғилларимнинг уччаласини хабардор қилким, ўзаро адоватни тўхтатиб, иттифоқ бўлишсин. Шу маҳалгача Жўжи билан Чиғатой қўшинга бош эдилар, энди бу икки сарварга бошчи Ўктой бўлғай! Ҳеч ким унинг амру фармонидан чиқмасин! Кимки фармонни бажармаса, қатлға юборилсин! Амримга хилоф иш кўрувчилар бўлса, жон тиғини ғилофидан суғурарман. Ким Жўжи ва Чиғатой сўзига қулоқ солгудек бўлса, муқаррар жазолангусидир!\nЧингизхон ёрлиғини олиб кетган чопар Хоразмга кириб борганида, Урганчга яқин қишлоқлардаги уйлар бузилган, ўт қўйилган, вайроналар устида аччиқ қора тутунлар бурқсиб ётарди. Йўл чеккалари, ариқ-зовурлар одамларнинг мурдаси билан тўлиб кетганди. Деярли ҳар бир дарахтда битта, иккитадан мурда дорга осиғлиқ ҳолда шамолда тебраниб турарди. Урганч қалъаси атрофини қамал қилиб турган мўғул лашкарининг сон-саноғи йўқ эди. Ҳадсиз-ҳисобсиз қўшин муаззам денгизни эслатарди. Бир томонда манжанақлар Хоразм ҳисори сари тинмай тош ва тут танасидан кесиб ишланган ғўлаларни отса, иккинчи томондан ёндирилган нефть отувчи ҳарб асбоби тинмай олов сочарди. Лекин қалъа мўлжорларида тоғдек мустаҳкам турган Урганч ҳимоячилари мўғулларнинг тинимсиз ҳужумига бардош бериб, девордан ошиб ўтмоқчи бўлган душманни аёвсиз қирардилар. Худди шундай бир вазиятда чопар Чингизхон ёрлиғини Ўктойхонга топширди. Жанг-жадал бир соатча тўхтатилди. Барча сипоҳ қалъанинг кун чиқиш тарафидаги майдонга йиғилди. Фармон ўқилиб, ёрлиқ Ўктойхонга топширилгач, буткул амалдорлар камондай энкайиб, унга таъзим қилдилар, хонзоданинг этакларини тавоф қилиб, юз-кўзларига сурдилар. Жўжихон ва Чиғатойхонлар ҳам падарининг ёрлиғига амал қилиб, иниси Ўктойхон амрига бўйсунишга онт ичишди. Шу билан мўғуллар кўшини орасидаги парокандалик, оғзиолачилик барҳам топди.\nҚайтадан жанг бошланди. Ўн минглаган мўғул лашкарлари Хоразм қалъаси гир атрофини ўраб турган ҳимоя ҳандақларини хору хас, дарахт шохлари билан тўлдириб, лашкар ўтиши учун йўл ҳозирлашди. Мўр-малаҳдек мўғул аскарлари қалъа кунгураларига арқон ташлаб, яна бир неча минглари нарвон қўйиб, баланд пахса девор устига чиқа бошладилар. Ҳар бир ўнлик, юзлик, минглик, ўн минглик гуруҳ ўзларига биркитилган қалъа қисмидан ошиб ўтиш учун жон-жаҳди билан ҳаракат қиларди. Қальа деворлари ёнида ўлиб, ярадор бўлиб ётган одамлар устидан босиб-янчиб ўтиб, сурон солиб уришаётган мўғуллар раҳм-шафқат нималигини билишмас, девор устида оталари ёнида туриб, душманга тош отаётган болалар ва ҳатто аёлларни ҳам камон ўқи билан нобуд қилишарди.\nУрганч ҳимоячиларининг бемисл мардлик ва матонат билан уришаётганини кузатиб турган Ўктойхон ўн икки яшар бир боланинг қалъа девори устида туриб, нарвон воситасида юқорига тармашиб чиқаётган мўғулларни тош билан уриб тушираётганини кўриб, ҳайрат бармоғини тишлаб қолди. “Бу юртнинг норасида боласида шунчалик матонат бор экан, уни бўйсундириш осон бўлмайди”, – хаёлидан ўтказди у. Бола ҳар сафар девор устида пайдо бўлганида, унинг ёнига бир йигит келиб турар, қўлидаги қилич билан ён тарафдан қисиб келаётган ёвдан уни ҳимоя қиларди. Шовқин-сурон, қурол-яроқларнинг шарақ-шуруқи остида боланинг чириллаган овози баралла эшитилар, бу овоз Ўктойхоннинг қулоғига ўқдай ботарди. У қулоқларини икки қўли билан бостирганча, боладан қўз узолмай туриб қолди ва ёнидаги туманбошилардан бирига буюрди:\n– Ҳўв, анави болани кўраяпсанми?!\n– Ҳа, кўряпман!\n– Уни каманд ташлаб, ушлаб, тирик ҳолда ҳузуримга олиб келинглар!\n– Хўп бўлади, хонзодам!\nБолани қўлга киритиш учун қилинган ҳаракатлар наф бермади. Қалъа девори устида турган ҳимоячилар мўғулларга қақшатқич зарба бериб, орқага чекинишга мажбур қилдилар. Шунда Ўктой қўшинда энг моҳир камандбоз деб ном олган бир кўзи кўр Гамбасуренни ёнига чорлатди. Олдида тиз чўкиб ўтирган камандбозга шундай буйруқ берди:\n– Сен камандбозликда ном чиқарган одамсан. Кўкда учиб юрган бургутниям каманд ташлаб ушлай олади деган гап сен ҳақингда айтилган. Отам ҳам сени яхши билади. Қани, агар зўр бўлсанг, ҳозир маҳоратингни кўрсат! Ҳув анави болани тирик ҳолда ушлаб менга келтир. Агар бу ишнинг уддасидан чиқа олмасанг, сени мана шу ерда ханжарим билан чавақлаб ташлайман! Тушундингми?! Бор!!!\nКамандбоз шериги билан чопиб кетди. Аввал у қалъанинг бола турган кунгурасига каманд ташлаб, ёнидаги шерикларига арқоннинг учини маҳкам тортиб туришни буюрди. Иккинчи арқонни эса мўлжаллаб туриб, болага отди. Сиртмоқ боланинг ўнг қўлига тушган заҳоти зарб билан тортиб юборди. Бола пастга қулади, лекин каманд арқони аввалдан тайёрлаб турилган, кунгурага таранг тортилган арқон кесасига тушгани учун ҳам бола зиён-заҳматсиз ерга сирғалиб тушди. Уни Ўктойхон ёнига олиб келдилар. Боланинг пешонасидан қон оқар, кўзлари нафратли чақнар, тишларини ғижирлатиб, сўкинарди:\n– Оғамни ўлдирдингла, анам, опабийим очликдан нобуд бўлди! Сенларни ҳам ўлдираман! Итдан тарқаганлар! Сассиқ мўғуллар! Сенларни бу ерга ким чақирди? Гетинглар, ўз юртингиза, гетинг!\nТилмоч боланинг сўзларини таржима қилди. Ўктойнинг қисиқ кўзларида истеҳзоли ёвуз кулимсираш ифодаси пайдо бўлди.\n– Ҳей, бола! Биласанми, мен кимман? Мен сенинг ва бутун халқингнинг хоқони Чингизхоннинг ўғли Ўктой бўламан! Сен эса бир ипирисқи хоразмликнинг чурвақасисан. Агар шу онда буйруқ берсам сени сўйишади!.. Мабодо омон қоламан десанг, отангга айт, бизга йўл очсин… Ёнингда туриб жанг қилган йигит отангмиди?\n– Ҳовва, отам! Лекин у ҳеч қачон ўз юртина, халқина хиёнат қилмайди! Ўлса ўладики, сенларнинг бундийин ифлос таклифларингга кўнмайди…\n– Ҳозир кўрамиз, – деди Ўктойхон ва болани қалъа девори остига яқинроқ олиб боришга буйруқ берди.\nДевор устида турган иккита хоразмлик сарбоз ўзини пастга ташлашга жон-жаҳди билан уринаётган йигитни зўрға ушлаб туришарди.\n– Оҳ, болам! – дея фиғон чекарди боланинг отаси. – Жигарпорам! Кўзимнинг оқу қораси! Сени ўлдирмоқчи бўлганлар, мана, мани ўлдирсин! Ҳой, итлар! Боламни қўйиб юборинглар! Жон керак бўлса, мана, мани ўлдиринг! Кучингиз шу норасида болага етдими, ёввойилар!!!\nВоқеани кузатиб турган Жўжихон ва Чиғатойхон Ўктойхон ўйлаб топган бу “усул”дан завқланиб, кулишди. Ўктой тилмоч орқали девор устидаги йигитга деди:\n– Эй, йигит! Агар болам нобуд бўлмасин десанг, юртдошларингга айт, бизга қаршилик кўрсатмасинлар, дарвозани очиб беришсин! Акс ҳолда болангни қийнаб, бурдалаб-бурдалаб, азоблаб ўлдирамиз. Бизга сенинг ўлигинг керак эмас. Бизга шаҳар ичига кириш учун йўл керак. Шу шартимизга кўнсанг, болани ўлдирмасликка сўз берамиз…\nЙигит зорланиб қичқирди:\n– Эй, ҳайвон қавмидан тарқаганлар! Сизларда инсоф, диёнат, ор-номус борми ўзи?! Наҳотки кучингиз бир гўдакка етса? Урушмоқчи экансан, мана биз билан уруш. Лекин гўдакка тегма! Шаҳарни қўлингдан келса, куч билан ол! Ватан мен учун муқаддас, уни ҳеч кимга алмаштириб бўлмайди, ҳатто ёлғиз фарзандга ҳам…\n– Шундайми?! – бўкирди ғазабдан қип-қизариб кетган Ўктойхон. – Боланинг ўнг қўлини чопинглар!\nИкки мўғул аскари боланинг икки қўлини худди қуш қанотидек икки томонга ёйиб, тортиб турдилар. Орқада турган мўғул бошидаги тулки терисидан тикилган тумоғини пешонасидан юқорироққа суриб қўйиб, қилич билан боланинг ўнг қўлини узиб туширди.\n– Оҳ, отажон! – чирқиради бола. – Мени қутқаринг!!! Бу ёвуз итлар мени ўлдиражак!!!\n– Мана кўрдингми? – деди Ўктойхон йигитга қараб хитоб қиларкан. – Боланг бир мучасидан ажралди. Бунга сен айбдорсан! Агар хулоса чиқармасанг, чап қўлиниям чопамиз!\n– Тўхтанглар! Эй, инсон қиёфасидаги иблислар! Болада айб йўқ! Уни қўйворинглар, мен ўзим бориб қиличларингга бошимни тутаман! Лекин қалъани жангсиз топширмаймиз!\n– Жуда соз! – деди Ўктойхон қисиқ кўзларини ваҳшиёна ялтиратиб. – Боланинг чап қўлини чопинглар!\nКескир қилич шув этиб боланинг чап қўлини узиб туширди. Узилган қўл ерда бир неча марта сапчиб-сапчиб, қон ва тупроққа беланган ҳолда тинчиб қолди. Бола ҳушидан кетди.\nДевор устидаги йигит осмонга қараб нола қилди:\n– Эй, Худованди Карим! Сен бу хунрезликка гувоҳсан! Бу ёвузларнинг жазосини ўзинг бер! Шундай қилки, буларнинг насли дунёдаги энг қолоқ, энг тубан қавм бўлсин ва тўзғоқдек тўзсин! Бугунги шон-шавкат, салтанатидан ному нишон қолмасин! Умрлари саҳрою жазираларда ўтсин! Агар шу қарғишларим тегмаса, сендан ризо эмасман!!!\nШундан кейин болани бўғизладилар. Норасида гўдак худди қўзичоқдек типирчилаб жон берди. Ота қалъа девори устида ўғлининг қатлини кўриб турарди. Лекин унинг юраги тош-метиндек қотиб улгурган, кўзларида ҳатто ёш ҳам кўринмасди.\nТўс-тўполонда манжанаққа солиб отилган тош Хоразм қалъаси деворини тешиб юборди. Мўғуллар сурон солиб, тешикдан шаҳар ичига бостириб кирдилар. Худди шу пайтда қалъанинг кун ботиш тарафи дарвозаси ҳам йиқитилган эди. Мўғул лашкари у ердан ҳам дарёдек оқиб кира бошлади. Ҳар бир кўча, маҳалла, уй учун жанг борарди. Мўғулларга энг кўп талофат етказган, қуршовга тушганлар орасида қатл этилган боланинг отаси ҳам бор эди. Урганч қалъаси ичкариси шаҳидлар қони билан бўялди. Одам қонидан пайдо бўлган кўлмакларда кўкпашшалар ғужғон ўйнашарди. Ўлганларнинг сон-саноғига етиб бўлмасди…\nЧингизхон Хоразмга юриш қилишдан олдин бутун мусулмон оламига донғи кетган шайх Нажмиддин Кубро ҳақида эшитган ва унга: “Менинг лашкарим юртингизга юриш қилмоқда. Шояд Хоразм аҳволи ғорату қатл билан бартараф бўлғуси. Маслаҳатим шулки, сиз у ердан ташқари чиқсангиз. Дарвешларингизга зиён-заҳмат етказилмагай” деган мазмунда хабар юборган эди. Шайх Чингизхонга муносиб жавоб қилди: “Мана етмиш йилдирки, Хоразм халқи билан яшаб келмоқдаман. Бугунги кунда қазойи илоҳ бало жазосини юборди. Сенинг лашкаринг мурувват нелигини билмасалар, балки ўз халқим билан яғмога дучор бўлганим тузукроқ бўлар. Қонимни шу ерда тўкадиган бўлишса, Тангри фармонидан қочмагум”. Чингизхон Шайхнинг бу жавобидан хайратда қолиб, Жўжихон, Чиғатой ва Ўктойхонларга буюрдики: “Мабодо Хоразмни олсанглар, Нажмиддин Куброни бутун дарвешлари, яқинлари билан омонликка юборинг. Бир-икки марта олдидан ўтинг, рози бўлмаса, билганингизни қилинг!”\nУрганч қалъасининг ғарбий қисмидаги жомеъ масжиди олдида тўпланган бир неча ўн минг хотин-халаж, қариялар, ёш болалар улуғ шайх Нажмиддин Кубронинг ташқарига чиқишини кутиб туришарди. Узоқдан жанг қилаётганларнинг бақириқ-чақириқлари, қилич-найза ва қалқонларнинг жаранг-журунги эшитилиб турарди. Кўчаларни ўт қўйилган уйлар ёнғинининг тутуни босганди. Шайх жойнамозини йиғиштираётган пайтда бир муллавачча кириб келиб, унга таъзим қилди.\n– Не гап, ўғлим?\n– Ўктойхон ўзининг хос соқчиларини ҳузурингизга йўллабдур…\n– Мақсади недур?\n– Ўзига яқин минг одамни олиб, шаҳардан чиқиб кетсин, омонлик бердик, дебдур…\n– Уларга шундай жавоб қилинг: Менга тан одамлар минг нафардан кўпдур!\nМуллавачча Шайхнинг жавобини ҳовлида кутиб турган мўғул аскарларига етказди. Улар шошилинч чиқиб кетдилар ва орадан ярим соат ўтмай яна қайтиб келишди.\n– Улуғ Пирга беш минг одамни шаҳардан олиб чиқиб кетишга рухсат берилди!\nМуллавачча масжидга кириб, бу хабарни Шайхга етказди.\n– Чиқиб айтинг, менинг қавмим беш мингдан кўпдур…\nМўғул соқчилари қайтиб кетишди. Орадан ярим соат ўтиб-ўтмай Ўктойхон элчилари яна масжид ҳовлисига кириб келишди:\n– Муҳтарам Ўктойхоннинг охирги сўзини етказмоқчимиз! Жони керак бўлса, Пир ўн минг одам билан шаҳарни тарк этсин! Агар бу шартга ҳам кўнмаса, ўзидан кўрсин, дедилар.\nИчкаридан жавоб шундай бўлди:\n– Бутун Хоразм халқи менинг қавмимдур. Агар уларнинг барисига омонлик берилса, мен розимен. Шаҳарни тарк этурмен. Акс ҳолда, улар билан биргамен, бирга ўлмоққа розимен. Бир умр халқим билан бирга яшадим. Балоларга ҳам улар билан бирга ёр бўлурмен!\nБу Шайхнинг охирги ва қатъий жавоби эканлигини сезган Ўктойхон фармон берди. Фармонга кўра, хотин-қиз, ёш болалар, илм аҳлидан ташқари барча хоразмликлар саҳрога ҳайдаб чиқарилди. Одамларни сўйишга юз минг отлиқ аскар ажратилди. Уларнинг ҳар бири йигирма тўрт нафар одамнинг халқумини кесдилар… Инсон қони дарё бўлиб оқди…\nСаҳро. Қум барханлари орасида қалашиб ётган мурдалар устида қузғунлар учиб юрибди. Этни жунжиктирувчи шамол қон ҳидини олиб келиб димоққа уради. От устида ўтириб, навбатдаги қатлга маҳкум қилинганлар гуруҳини кутаётган мўғул навкарларининг бошидан оёғигача, ҳатто отларининг туёқларигача қонга беланган. Тишлари иршайган бир мўғул аскари ёнидаги шеригига ўз қурбонларини қандай бўғизлаганини завқланиб ҳикоя қилмоқда.\nНиҳоят, навбатдаги маҳкумлар олиб келинди. Уларнинг баъзилари ўзларини вазмин тутса, баъзилари мудҳиш қатл азобини тасаввурига сиғдиролмай қалт-қалт титрашар, атрофда тоғдек уюлиб ётган жасадларга олазарак назар ташлаб, кўзларидан дув-дув ёш тўкишарди. Қумликларда ўсган яккам-дуккам саксовуллар орасида юмронқозиқлар пайдо бўлар, чўнқайиб ўтирган ҳолда одамларга узоқ тикилиб қолишар, бирон хавф сезилди дегунча лип этиб кўздан ғойиб бўлишарди.\nБу сафар қатлга олиб келинганлар орасида эгнига оппоқ матодан узун чакмон кийган, бўйдор, соқоли кўксига тушган бир нуроний чол ҳам бўлиб, унинг атрофида аксарият дарвешлар, бошларига салла ўраган турли ёшдаги уламо ва илми толиблар юриб келишарди. Бу одам зоти муборак улуғ шайх Нажмиддин Кубро ҳазратлари эди. Шайх оҳиста қадам ташлаб келаркан, минглаб шаҳидлар руҳига пичирлаб дуо тиловат қилди. Тиловат тамом бўлгач, ярадор асирлардан бири келиб, унинг оёғига бош урди.\n– Пирим, – деди ҳалиги ярадор йигит. – Менинг ўғлим ўн икки ёшда эди. Якка-ю ягона фарзандимни кўз олдимда қийнаб, бурдалаб ўлдиришди. Фақат угина эмас, бутун бошли оила аъзоларим мўғуллар туфайли дунёдан кўз юмди. Айтинг-чи, Оллоҳ таоло бу хунрезлик, адолатсизликларни кўрган бўлса, нега бу ҳаромзодаларга ўз жазосини юбормайдур?! Нега минглаб, юз минглаб бегуноҳ бандаларининг қатлу ғоратига бефарқ қараб турадур?! Ахир ҳақиқат биз тарафда эмасми? Биз бировларнинг юртига бостириб кирмаганмиз, ўз юртимизни ҳимоя қилаяпмиз-ку? Нега шундай? Қани биз умр бўйи сажда қилиб яшаган Худо? Қаерда у?\n– Шаккоклик қилманг, ўғлим, – деди Шайх йигитни ўрнидан туришга даъват этаркан. – Яратган ҳамма воқеаларга шоҳид. Бугунги тўкилган ҳар бир томчи қон учун мўғул қавми ҳали жавоб берадур… Ал қасосул минал-ҳақ! Замонлар ўтар, бир кун келиб, босқинчилар бу юртдан абадулабад қувилгай… Бизнинг қонимиз тўкилган жойларда гулзор, боғ-роғлар пайдо бўлгай. Тангри айтмишким, кимда-ким ҳақ йўлида шаҳодат топса, охирати ободдур! Оллоҳ даргоҳига бормоқ, боргандаям ҳақ йўлида заҳмат чеккан ҳолда бормоқ бандаси учун шараф эканлигини унутма… Бошингни кўтар, ўлимга тик боқ! Бу ўлим шараф ўлимидур!..\nЖаллодлар Шайхни дарвишлар қуршовидан ажратиб чиқариб, сариқ башара, кўса туманбоши олдига олиб келишди.\n– Тиз чўк! – бўкирди туманбоши.\nШайх эгилмади. Ўнлаган мўғул лашкари Шайхни зўрлик билан тиз чўктиришга уринишар, лекин пири муршид мағрур қоя каби эгилишни истамас эди. Ниҳоят, уни зўрлаб тиз чўктирдилар. Жаллод қиличи бўйнига келиб тушмасдан олдин Шайхи бузрук туманбоши қошида қумга қадаб қўйилган душман яловига муборак қўлларини чўзиб, маҳкам ушлаб олди ва зарб ила тортиб йиқитди. Ғазабланган мўғуллар унга жон-жаҳди билан ташланиб, ялов учини Пирнинг панжасидан чиқаришга уриндилар. Лекин Пирнинг бармоқлари яловни шундай маҳкам ушлаб олган эдики, қариянинг бармоқларини қайириб, матонинг учини тортиб олишнинг имкони бўлмади. Дарғазаб туманбоши оғзидан кўпик сочиб, пир устида уймалашиб ётган лашкарларни қамчи билан савалай кетди:\n– Ҳе, ит эмганлар! Нон емаганлар! Шунча йигит бир қарияга кучингиз етмадими?! Қочинг, нарироқ туринглар! Мен ўзим…\nМўғул лашкарлари четга тисарилишди. Қилич зарб билан урилди. Унинг визиллаган товуши эшитилди-ю, Шайхнинг боши қум бархани ёнидаги нишаб жойга думалаб кетди. Қон фавворадек отилди…\n– Ана энди, яловни олинглар! – дея амр қилди туманбоши.\nКофирлар қанча уринишмасин, яловни Нажмиддин Кубро ҳазратларининг панжасидан чиқариб ололмадилар.\nДини ҳақ илмининг шоҳи, саййидлар шайхи Нажмиддин Кубро ҳақида, унинг кароматлари тўғрисида одамлардан эшитган-билган беш-олти мўғул аскари бу ғайритабиий ҳолатни кўриб, додлаб юборишди ва худди жинниларга ўхшаб ўзларининг юзларини тирнай бошлашди. Туманбошининг ранги бўздек оқариб кетди. Юрагида қўрқув пайдо бўлди. Қалтираган қўллари билан Шайхнинг панжасидаги яловни ханжар солиб кесиб олди. Шундаям душман яловининг бир парчаси пирнинг қўл панжаси орасида қолиб кетди.\nБу воқеа 618 ҳижрий йилда содир бўлган эди.\nIyun 7, 2017 Iyun 7, 2017 Шарқ юлдузи


"Шарғункўмир" АЖ | Расмий веб-саҳифаси\n"ШАРҒУНКЎМИР" АКЦИЯДОРЛИК ЖАМИЯТИ.\nУшбу кўмир конининг қурилиши 1943 йилда бошланган. «Сариосиё» темир йўли бекатидан «Тоқчиён» (ҳозирги Шарғун шаҳри) 12 километр узунликдаги темир йўл шаҳобчаси қурилди, кўмир ташиш учун 18 километр узунликдаги осма-юк канат йўли, ходимларни ва товар моддий бойликларини ташиш учун 20 километр масофага автойўл қурилди. 1958 йили Шарғункўмир кони ишга туширилиб, йилига лойиҳа қуввати 400 минг тоннага мўлжалланган. Шахтанинг қурилишида А.Эшқулов, Х.Турсунов, П.Хурсановлар жонбозлик кўрсатдилар. Уларнинг Бойсундаги кўмир конидан қўлда кўмир қазиб чиқариб, оталари ва боболарининг изларидан боришди. Улар Хукуматимизнинг орден ва медаллари билан тақдирланиб, проходкачилар бригадаси бошлиғи Парда Хурсанов «Ҳурматли шахтёр» унвонига эга бўлди ва унинг уч уғли шахтёрлар сулоласининг давомчиси бўлишди. Шахтани эксплуатацияга 1958 йилда топширгандан сўнг «Шарғункўмир» шахта бошқармаси ташкил топиб, бошқармага ҳар ҳил йилларда В.И.Танишев, А.У.Усманов, Э.Ю.Юсупов, Г.М.Ибрагимов, А.И.Буравлев, Н.К.Курбаноиязов, М.К.Галимов, Х.П.Хурсанов, У.А.Рашидов, К.Л.Хонов, Ч.Т.Очилдиев, К.С.Зокиров, Н.А.Джуракулов, С.Х.Кучаровлар раҳбарлик қилдилар. Олтмишинчи йилларнинг бошида Шарғункўмирнинг 95 % майда фракцияли (13 мм) эканлиги кўмир маҳсулотининг сотилишини қийинлаштирди. Ёш ташкилотни ишлатиш мақсадида ташкилотда брикет фабрикаси қурилиб, 1965 йили ишга туширилди ва брикетланган (қадоқланган) кўмир сотила бошланди. Осма канат йўли 1960 йилда қурилиб, кўмир транспортировкаси масаласи тўла-тўкис ҳал бўлди, 1978 йилда ушбу йўл капитал таъмирланиб, қайта ишга туширилди. Шахтанинг бугунги кунгача бўлган тарихида энг юқори кўмир қазиб олиш кўрсатгичи 1990 йилда эришилган бўлиб, у 220 минг тоннани ташкил этган. Забойлардан қазиб олинган кўмир скрепкали конвейерлар орқали вагонеткаларга ортилиб, электровозлар ёрдамида ташқаридаги кўмир омборига чиқариб ташланади. Кўмир омборидан кўмир бункерларга ортилиб, ундан осма-канат йўлидаги вагонеткаларга ортилиб, 18 кмлик масофага брикет фабрикасига олиб келиниб, темир йўл вагонларига юкланиб, мижозларга жўнатилади. «Акционер жамиятлари ва акционерлар ҳақ-ҳуқуқини ҳимоялаш тўғрисидаги» Ўзбекистон Республикасининг 06.05.2014 йилдаги 370-қарорига ОАЖ «Шарғункўмир» акционерлар йиғилишининг 21.06.2014 йилдаги йиғилиши баённомаси, 11.09.2014 йилдаги 187-буйруққа асосан «Шарғункўмир» очиқ акциядорлик жамияти 11.09.2014 йилдан эътиборан «Шарғункўмир» акциядорлик жамиятига айлантирилган. «Шарғункўмир» АЖ асосан СССШ маркали тошкўмир қазиб чиқаради, фракцияси 13 мм, калорияси 8100 ккал/кг. Йиллик қуввати – 100 минг тонна, аниқланган кўмир заҳираси – 35,6 млн.тоннани ташкил этади. Ўзбекистон Респуликаси Президентининг 2014 йил 17 ноябрдаги ПК-2264 сонли ва Ўзбекистон Республикаси Вазирлар Маҳкамасининг 2013 йил 6-июндаги 161-сонли қарорларига асосан 101,3-млн доллар (ўз маблағлари 11,8 млн доллар, Хитой Эксимбанки кредити-89,5 млн.доллар) миқдорида инвестиция жалб қилиш ҳисобидан «Шарғункўмир» акциядорлик жамиятини модернизация қилиш лойиҳасини амалга ошириш кўзда тутилган. Лойиҳани амалга ошириш муддати 2015-2018 йиллар.\n1. 2018 йилдан бошлаб, йиллик тошкўмир қазиб олиш ва сотиш 900 минг тоннага етказилади. 2. Қўшимча 450-500 дан зиёд иш жойлари яратилади. 3. Кўмир маҳсулоти «Ўзбекэнерго» ДАК нинг Янги-Ангрен ва Ангрен иссиқлик электростанциялари, «Ўзқурилишматериаллари» АК га қарашли цемент заводларига, «қишлоқ қурилиш инвест» корхоналари ва бошқа истеъмолчиларга етказиб берилади\n«Шарғункўмир» АЖ да акциялар тақсимоти қуйидагича.\n1. Давлат унитар корхонаси-51 %-3 584 854 дона оддий акция, номинал қиймати-1000 сўм. 2. «Ўзбеккўмир» АЖ-48,86 %-3 434 580 дона оддий акция, номинал қиймати-1000 сўм. 3. Сариосиё туманидаги «Бозор-М» КК-0,02 %-1 151 дона оддий акция, номинал қиймати-1000 сўм. 4. Жисмоний шахслар (корхона ҳодимлари)-0,13 %-8 835 дона оддий акция, номинал қиймати-1000 сўм. Жами акциялар сони – 7 029 420 дона. Ҳозирги пайтда «Шарғункўмир» акциядорлик жамиятини 2011 йил 01 июлдан эътиборан С.Х.Кўчаров бошқариб келмокда. Олий маълумотли, Тошкент Политехника институтининг кундузги бўлимида таҳсил олиб, 1983 йили тамомлаган. Мутаҳассислиги – тоғ-кон муҳандис-маркшейдер. С.Х.Кўчаров ўзига ҳос мардликни, жасоратни талаб этадиган мураккаб соҳада бой тажриба орттирди. Кончилик сирларини доимий равишда қунт билан ўзлаштириб бориб, халқ хўжалиги тармоқларига кўмир маҳсулотлари етказиб беришда муносиб ҳисса қўшиб келмоқда. 2012-2014 йилларда техника ва ускуна жиҳозларининг талаб даражасида эмаслигига қарамасдан147,0 минг тонна кўмир қазиб чиқарилган, шундан 107,2 минг тоннаси 2014 йилда қазиб чиқарилган ва 160,1 минг тонна кўмир транспорт воситаларига юкланган. Ишнинг самараси ва сифатига кўпроқ эътибор беради ва шунинг учун у раҳбарлик қилаётган «Шарғункўмир» акциядорлик жамияти кўмир қазиб чиқариш режасини 2013 йилда 100,3 фоиз, 2014 йилда 297,8 фоиз бажарган ҳамда кўмир сотиш режасини 2013 йилда 202,0 фоиз, 2014 йилда 296,5 фоизга бажарган. Биргина 2014 йилда жамият томонидан 95,2 млн.сўм соф фойда олинган. Олинган соф фойда ҳисобидан 2013-2014 йилларда 3 та “DOSAN-DX” экскаватори ва юклаш техникаси, 2 та “Shanxi”, 2 та “Sinotruk”, 4 та “Howo”, “DOSAN-DX” самосваллари олиб келинган. 2014 йилдан бошлаб жамиятнинг ишлаб чиқаришини модернизация қилиш бўйича қиймати 101,3 млн.долларлик лойиҳани ишлаб чиқишда ўзининг муносиб ҳиссасини қўшди. Мустақиллик йилларида амалга оширилган улкан бунёдкорлик ишларини ўз жамоаси даврасида доимо фахр билан тилга олади ва жамоадошларини истиқлол берган имкониятлардан самарали фойдаланишга даъват этади


Страсбургда жойлашган Инсон Ҳуӄуӄлари Европа Судида туркиялик курд жанггарилари гуруҳининг етакчиси Абдулла Ожалан иши юзасидан маҳкама жараёни бошланди.\n02 март 2021, Тошкент вақти: 20:00\nУшбу гуруҳ фаолияти Туркияда таъӄиӄланган. Абдулла Ожалан эса 1999 йилда ӄўлга олинганидан буён Туркия ӄамоӄхонасида умрбод ӄамоӄ жазосини ўтамоӄда.\nОжалан адвокатлари Европа Судида унинг устидан ўтказилган суд адолатли бўлмагани, ҳозирда эса у ӄамоӄда ғайриинсоний шароитда саӄланаётганини таъкидлашмоӄда.\nБундан олдин Европа Суди Ожалан устидан Туркияда бўлиб ўтган маҳкама жараёнларининг айрим жиҳатлари, хусусан судда ҳарбий судьянинг иштирок этганини танӄид ӄилган эди.\n55 яшар Абдулла Ожалан Туркияда курдларнинг мустаӄиллик учун курашини бошӄарган. Кураш натижасида 37 минг одам нобуд бўлган. Ожалан ӄарийб 20 йил давомида ӄидирувда бўлган.


8 йил бошини ювмаган қизнинг аҳволи қандай кечди? Бу ҳақда ўзи айтиб бера қолсин-а!?. - 28 Января 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПятница, 21.02.2020, 12:41\nГлавная » 2020 » Январь » 28 » 8 йил бошини ювмаган қизнинг аҳволи қандай кечди? Бу ҳақда ўзи айтиб бера қолсин-а!?.\nАмериканинг Шимолий Каролина штатида яшовчи 16 ёшли Пэйж Гозон 2012 йилдан бери бошини ювмаган экан. Ўзининг тан олиб айтишига қараганда, болалик пайтида онаси ҳар куни бошини ювишга мажбур этаркан. Олдинига қиз онасининг шу ишига қарши туриш учун соч ювишдан бош тортибди. Орадан бир йил ўтгач, шампун тегмаган соч билан яшаш унинг ҳаёт тарзига айланди. Яна тан олиб айтдики, сочи ёғли бўлиб қолмаслиги учун қуруқ сув билан чайиб оларкан. Кейин қуритаркан. Аммо зинҳор кимёвий моддалардан фойдаланмас экан. Ажабланарлиси, сочини шампунда ювмай қўйгач, тез ўса бошлабди. Пэйж Гозон бу амалдан умрининг охирига қадар воз кечмасликка аҳд қилибди.


Ватандаги ижодкорлар – МУНОСАБАТ\nCategory Archives: Ватандаги ижодкорлар\nСуҳайлий: НАСИҲАТНОМА (Достон)\nҚуръони Каримни шеърий йўлда ўзбек тилига ўгирган шоир ва таржимон Суҳайлий (Қоражон Қодиров) айни кунларда 80 ёшлик тўйларини нишонламоқдалар. Домланинг панду насиҳатлари ва фалсафий фикрлари шеър ўлароқ кўплаб ўқувчиларимиз онгу шуурини забт этиб улгурган. Суҳайлий жасоратли шоир сифатида кўпчиликка танишдир.\n1. ОДОБ ВА АҲЛОҚ ҲАҚИДА\nИнсон учун зарур нарса-.\nКатталарга ҳурмат билан\nкичикка иззатдир, болам!\nОдамийлик ҳар нарсадан\nғоятда қимматдир, болам,\nМенинг сенга айтар гапим:\nпанду насиҳатдир, болам. Continue reading →\nАччиқ ҳақиқат (шеърлар)\nPosted on januari 12, 2015 by admin under Ватандаги ижодкорлар\nҲақиқат изласанг топмайсан уни,\nМен ҳақман, дегинда бошингни кўтар.\nДоимо бўйнингда ненингдир хуни,\nОжиз тамшанасан шимиб муаттар.\nМиллат бўб уйғонсанг миллатсизлар кўп,\nБосқинчи тарихинг бўйнингдадир тавқ.\nТарих бу доимо қонли тало тўп,\nҲақ, деб кураш тушсанг кўкракда бир завқ. Continue reading →\nС.Равоний: БЕТАЙИН ТУЛКИ\nPosted on januari 11, 2015 by admin under Ватандаги ижодкорлар\nТулки думини кўп мақтар эрди,\n“Думим нечоғли чиройли”, дерди.\nДерди: “Нечоғли кимхобу момуқ,\nҚишда, ўралсам урмайди совуқ.\nДумим нафақат маним безагим,\nДумим асосий муҳим ўзагим. Continue reading →\nPosted on januari 9, 2015 by admin under Ватандаги ижодкорлар\nКуз сариқ пояндоздан иборат матосини кўз-кўз қилиб атрофга сочган. Қишлоқ дўкони олдидаги иккита тут дарахти ўртасига маҳкамланган ёғоч ўриндиқ бўш. Эртадан кечгача эзмаланиб ўтирадиган чоллар ҳам бугун кўринмайди. Ариқ ёқасидаги қурий бошланган райҳонларга тут барглари илиниб қолган. Continue reading →\nГўзал Рўзиева: Кузнинг ярми (Шеърлар)\nPosted on december 9, 2014 by admin under Ватандаги ижодкорлар\nРўзиева Гўзал Сатторовна, 1986 йил 31 октябрда Бухоро вилояти, Жондор тумани, Тобагар қишлоғида туғилган.1993-2004 йилларда Жондор туманидаги 22-ўрта умумтаълим мактабини, 2004-2008 йилларда Файзулла Хўжаев номидаги Бухоро давлат университети тарих факультетини тугатган.\n2004 йилда “Тонг сабоси” номли шеърлар тўплами нашрдан чиққан.\nДедим:Мен ишқ туфайли,\nКўрдим Унинг аксини.\nАслида эртакларга. Continue reading →\nАфсуски, бу масалага саёз ёндашув онда-сонда учраб турибди. Жумладан, “Ёшлик” журналининг 2014 йил 7-сонидаги “Адабиётга кириб борилади… ми?” сарлавҳали Раҳимжон Раҳмат билан мулоқотда ана шундай нуқтаи назар асосий ўрин тутади. Continue reading →\nАДАБИЁТГА КИРИБ БОРИЛАДИ…МИ?\nАдабиётшунос Раҳимжон РАҲМАТ билан мулоқот\nКўкдаги юлдузларни томоша қилиб ётган бола онасига савол беради:\n– Она, юлдузлар осмоннинг чироқларими?\n– Билмадим, – дейди она кулиб.\n– Юлдузлар осмоннинг чироқлари, тонгда ўчириб, кечқурун ёқиб қўядилар, – дейди бола ўйланиб.\n– Бу ғалати гапларни қаердан оляпсан?\nОнаизор ҳайрон. Чунки бола улғайган сари “ғалати” гаплари кўпайиб боряпти-да. “Яхшилаб тингланг, шамоллар куй чаляпти”, дейди бир кун. “Чақмоқдан қўрқиб кетган булут йиғлаяпти”, деганига нима дейсиз? Чиндан ҳам ғалати-ку! Ҳа, ҳаммаси шундай бошланади.\nОна ўғлининг юрагига адабиёт кириб келаётганидан ҳали бехабар. Ҳақиқий ижодкорга адабиётнинг ўзи кириб келади. Адабиётга кириб борилмайди. Адабиётга кириб борганлар шунчаки адабий меҳмонлар, холос! Улар туғма эмас, суртма талантлардир! Ҳақиқий ижодкорлар адабиётга мезбонлик қиладилар. Continue reading →\n1994 йилда ёзилган шеърлар\nСИЗГА ҚОЛСА, ЮТИБ МУНГЛАРИМ,\nОВОЗИМНИ ҚУВНОҚ КЎРСАТАЙ…\n… БУ САРҒАЙГАН КУЗАК КУНЛАРИН\nҚАНДАЙ ҚИЛИБ БАҲОР ДЕБ АТАЙ?! Continue reading →\nШавкат Жўрабек: Иккимиздан қолган хотира\nPosted on september 21, 2014 by admin under Ватандаги ижодкорлар\nИқтидорли шоир Шавкат Жўрабек, 1983 йил Бухоро вилояти Когон туманида туғилган. ”Иккимиздан қолган хотира” номли илк шеърлар тўплами нашр этилган.\nСиз шунчаки кўнгил бера олмайсиз,\nМен шунчаки кўнгил уза олмайман.\nМенчалик сиз мени севаолмайсиз,\nСизчалик мен сизни унутолмайман.\nБир куни тарк этар танани руҳ ҳам,\nРизқим тугаб қолар бўлса ногаҳон.\nФақат Оллоҳдандир бу фазлу карам —\nЯратганга қайтгусидир жисму-жон. Continue reading →\nМиршариф Хўжаев: Ҳодарвеш шамоли (давоми)\nPosted on september 20, 2014 by admin under Ватандаги ижодкорлар\n(51- 71 қисмлар)\nСинов муддатимнинг уч ойи ўтган кун эди. Меҳнат қонунчилиги бўйича мени синаш вақти тугаган, аммо муҳаррир талаби билан яна шунча давом этиши лозим. Келган хатларни топшириш учун савдо, саноат ва қурилиш бўлимига кирдим. Мудир – Манноп Нажмиддинов хатларга кўз югуртира туриб, чўнтагидан бир сўм (рубл) чиқарди-да, юзимга қарамай, уни менга узатди:\n–Ма, магазиндан бир пачка “Казбек” (папирос тури) оп ке! – деди.\nПулни олмай туравердим. У киши ҳайратланиб, бошини хатдан кўтарди.\n–Эшитдим, папирос келтиришга вақтим йўқ, – хотиржам гапирдим.\n–О-о-о, какие важные люди появились у нас, Исо!? (Бизда қанақа жиддий одамлар пайдо бўлибди, Исо!?). – Бошқа столда ўтирган шу бўлим ходими Исо Абдураҳмоновга мурожаат қилди Манноп ака.\n–Ҳали синов муддати тугамай, бунча дағдаға!\n–Ҳақиқат бўлганида, бугун синов муддати тугарди, – мен ҳам кесатдим-да, хонадан чиқдим. Continue reading →\nМен ҳар гал Хосият опанинг (негадир Хосият Рустамова деб расмий атаб кетишни жоиз деб билмайман) ўша катта-катта, ўша чиройли кўзларига қараганимда, худди ана шу ҳусни беназирликни чуқур ҳис этаман. Наинки, кўзлар жилоси, балки ҳайрат шиддати кўнглимни бир онда забт этади. Ажаб, бунинг сири нимада экан?.. Continue reading →\nЎЗЛИГИНИ ИЛМГА БАҒИШЛАГАН АЁЛ\nPosted on augusti 23, 2014 by admin under Ватандаги ижодкорлар\nХаёт уммонида яшарканмиз баъзан йиллаб сизу биз билан бирга яқин ҳамсуҳбат бўлиб юрган инсонларнинг ички кечинмаларини ва ким аслида ким эканлигини билмаймиз. Орамизда шундай инсонлар борки, ўзи оддий, камтар ва яхши ҳамсуҳбат бўлганлари билан ўта илимга чанкоқ, дунё қараши кенг, ёшлар ҳавас қилса арзийдиган жиҳатлари билан алоҳида ажралиб турадилар. Бу хислатларни куришимиз учун аввало узимизда ҳам қалб кўзимиз ва нозик сезгимиз бўлиши керак. Биз бугундан бошлаб «Орамиздаги одамлар» гуруҳи орқали сизларга ана шундай инсонлар ҳақида баён қилмоқчимиз. Бугун сизларга таништирадиганимиз Самарқанд давлат университети доценти, филология фанлари доктори Боймирзаева Саодат Ўроқовна бўладилар. Continue reading →\nДилмурод Дўст: Юрт қадри\nPosted on augusti 18, 2014 by admin under Ватандаги ижодкорлар\nБу шеърлар шунчаки хом хаёл эмас,\nБу шеърлар эртадир, бу шеърлар тақдир.\nСени ҳам, уни ҳам кўнглимга солган,\nЯгона ёлғиздир, ягона Ҳақдир.\nМен қачон товуш бўламан?!\nТирилгач ундош товуш бўлаймикин,\nВа, ёки унли?..\nУндош товуш бўлиш анчайин мушкул.\nНАФАС йўлларида қанча тўсиқларга\nдучорланиши аён барчага.\nҚарор қилаймикин ёки унли бўлишга?! Continue reading →\nМУСЛИМБЕК МУСАЛЛАМ: САБР\nPosted on april 6, 2014 by admin under Ватандаги ижодкорлар\nЗиёвиддин Мансуров, Дилором Эргашева каби устозлар мактабидан сабоқ олиб, улар меҳридан баҳраманд Муслимбек Мусалламнинг шеъриятида ўзига мафтунликдан йироқ, хавфу умид орасида яшаётган, унутилган битта ғарибгина шеър орзусида Худованд томон покланиб бораётган Одамни кўраман. Шунингдек, адабиёт мулкида унинг “ўйчан сурати” билан бирга тирик сатрлари ҳам қолишига ишонаман. Ростини айтсам, нафратсиз, ғафлатсиз, қўрқув ва кибрдан холи, меҳрибон дарахтларга ҳаваси келган Муслимбекка бир мухлис сифатида ҳавас қиламан ва Худога оналар кўнглидан ўтиб бораётганига ишонтиролган бир ўзбек шоири юрагининг қақроқ ерида унган Ватан деган табаррук гиёҳ нафаси, атри, сабри Сўз билан қадрдон кўнгилларга етишидан, иншаоллоҳ, умидворман.\nБир кун кирсанг жаннатга кулиб ,\nТоатларинг ҳузурий бўлса .\nНавоийнинг кўлидан ўпсанг ,\nҲузурингда Фузулий бўлса .\nЎлчалган тортилган чизиб қўйилган ,\nБитилган битик бу инкори ёмон .\nФосиқсан ,жоҳилсан ҳар қалай яна ,\nПокланиб борасан Худованд томон .\nАнглайсан самодан кимдир кузатар ,\nШошасан юзингдан оқиб кетар тер.\nСенинг ҳам ,менинг ҳам умр йўлимиз ,\nУнутилган битта ғарибгина шеър . Continue reading →\nСуҳайлий: Танҳо Сени\nPosted on mars 26, 2014 by admin under Ватандаги ижодкорлар\n(Ўзбекистон Қаҳрамони Халқ шоири, Абдулла Орипов ғазалига мухаммас)\nАйлагум Парвардигорим, дилларимда жо Сени,\nТуну кун ёдга олурман, айлаб илтижо Сени!\nГоҳ замон зайли биланми, тарк этибман ё Сени,\nКимнидир танҳо дедим, мен топгунимча то Сени,\nВо ажаб, дунёни топдим, англагач, танҳо Сени!\nСенга мен айлаб тавозеъ, тавба қилсам ҳар замон,\nЎтмагай ёд айлмоқдин бесамар ҳеч л а ҳ з а о н !\nЧун Ўзинг қалбимдадурсан, ҳам Ўзинг дилда ниҳон,\nАслида ёлғиз Ў з и н г д а жо экан борлиқ жаҳон,\nҲеч биров топмас ўзин. топмаса и л л о С е н и ! Continue reading →\nХосият Рустамова: ШЕЪРЛАР ВА БАДИАЛАР\nPosted on mars 21, 2014 by admin under Ватандаги ижодкорлар\n19 март — таниқли шоира Хосият Рустамова таваллуд топган кун.\nХосият Рустамова Ўзбекистондаги таърифи дунёга таралган Наманган вилояти Чуст туманидаги Олмос қишлоғида туғилган. Мирзо Улуғбек номидаги Ўзбекистон Миллий Университетининг журналистика факультетини тамомлаган. “Осмондаги уй” (1997), “Нажот” (2003), “Ридо” ( 2004), “Девор” (2006), “Август” (2008), “Ишғол” (2011), “40:0” (2011) ва яна бир қатор китоблари чоп этилган. Шеърлари кўплаб тилларга таржима бўлган.\nСен менга куч бер,\nБер чидам –\nХудди дарахтлардай кўтарайин қад.\nИчимга қор ёғиб турганида ҳам,\nМен кулиб туришим керак ҳамма вақт.\nҚушлар дарахтларни айласа ҳам тарк,\nАёзлардан ўтар типпа-тик.\nШунда ҳам олмалар ёзаверар барг,\nШунда ҳам гуллайди бечора ўрик.\nЎргат, тошларга ҳам гапирай майин,\nХудойим, келтирмайин шак.\nМен ҳам дарахтлардай гуллайверайин,\nМен ҳам дарахтлардай ёзайин куртак. Continue reading →\nҲамроқул Асқар: Исмат Хушевга мактуб\nPosted on mars 19, 2014 by admin under Ватандаги ижодкорлар\nИлдиз узсанг, хаёли Ватан!\nдўстим Исмат Хуш.,\nЎзбек девларининг биронтасига?!\nҚисмат довуллари ногоҳ учирмиш –\nОлис Канаданинг Торонтасига…\nОддий мухбир эдинг, қўлингда қалам,\nХалқ – миллат дардида куйиб юрардинг.\nҲатто, душманингнинг боласини ҳам,\nХудди ўз болангдек суюб юрардинг.\nМухбирлик, шоирлик бари жамул – жам,\nЗўр келса достонлар ёзиб ташлардинг.\nКамбағални эзса бирор муттаҳам,\nДарҳол ўша билан уруш бошлардинг. Continue reading →


ЎЗБЕКИСТОНДА ҚОЗОҒИСТОН ЙИЛИ: БУЮК ДЎСТЛИК РУҲИ БАРДАВОМ - Ўзбекистон овози газетаси\nҚозоғистонда Ўзбекистон йили доирасида бошланган маданий-маърифий, гуманитар, сиёсий, илмий алоқалар Ўзбекистонда Қозоғистон йили муносабати билан ўтган тадбирларга уланиб кетди. Бу тадбирлар икки халқ, бир тану бир жон бўлиб кетган элларимизни янада яқинлаштирди. Ҳамкорлик тадбирлари халқларимиз ўртасидаги азалий дўстликни мустаҳкамлаш ва улуғлашдек муштарак мақсадларга хизмат қилди.\nЎзбекистонда Қозоғистон йилининг ўтказилиши стратегик шериклик муносабатлари, ишонч ва ўзаро қўллаб-қувватлаш кучайиб бораётганидан дарак. Бу халқларимиз ўртасидаги абадий ва самимий дўстлик, маданий ва маънавий яқинликнинг намоён бўлишидир.\nЎзбекистонда Қозоғистон йили доирасида туризм, маданий-гуманитар, иқтисод соҳаларида кўплаб тадбирлар, маърифий учрашувлар, турли фестиваль ва ижодий кечалар ўтказилди. Икки мамлакат санъат намояндаларининг ўзаро ташрифлари амалга оширилди.\nТермиз шаҳрида ўтказилган Халқаро бахшичилик санъати фестивалида қозоғистонлик Улжан Байбусинова иштирок этиб, Гран-при мукофотини қўлга киритди, Ўзбекистон давлат санъат музейида Қозоғистон музейларининг “Буюк дашт: тарих ва маданият” номли кўргазмаси, икки томондан 220 га яқин тадбиркор иштирок этган VI Ўзбекистон – Қозоғистон бизнес-форуми ўтказилди.\n“Қозоғистон – Ўзбекистон: ҳамкорликнинг янги қирралари” номли китоб кўргазмаси, Қозоғистон таълим кунлари, Қозоғистоннинг “Салтанат” давлат рақс театрининг Алишер Навоий номидаги Ўзбекистон давлат академик Катта театрида концерти ва “Астана опера” театри жамоаси томонидан қўйилган спектакль, “Ўзбеккино” МА ва “Қозоқфильм” АЖ билан ҳамкорликда Тошкент шаҳрида Қозоғистон киноси кунлари ўтказилгани кўпчиликда катта қизиқиш уйғотди.\nЙил давомида қозоқ театрларининг Ўзбекистонга ижодий сафарлари уюштирилди. Ўзбек Миллий академик драма театрида “Абай” спектакли саҳналаштирилиб, Қўстоной вилояти И.Омаров номидаги қозоқ театрининг “Хан Кене” ва “Айман-Шолпан” спектакллари намойиш этилди.\nМарғилон шаҳрида ўтказилган Халқаро фольклор мусиқа фестивалида Қозоғистондан “Астар” жамоаси иштирок этиб, “Аждодларнинг унутилаётган урф-одатларини тараннум этгани учун” номинацияси билан тақдирлангани ҳам эсда қоларли, муҳим тадбирлардан бири бўлди.\nБугунги кунда мамлакатларимиз олий таълим тизимида ҳамкорлик мустаҳкам асосларга эга. Мамлакатимиздаги мактабларда қозоқ тили ўқитилади, олий таълим муассасаларида қозоқ тили, математика, физика ва бошқа фанлар бўйича педагог кадрлар тайёрланади. Бир қатор лойиҳалар асосида ҳамкорлик янада мустаҳкамланмоқда.\nМамлакатимизда Қозоғистон адабиёти ва маданияти марказининг очилиши эса мустаҳкам ҳамкорлик ифодасидир.\nЎзбекистонда Қозоғистон йилига катта тайёргарлик кўрилди. Икки мамлакатнинг турли соҳа вакилларига ўзаро манфаатли алоқаларни йўлга қўйиш, билим ва тажриба алмашиш учун янги йўл очилди.\nҚозоғистон йили доирасида амалга оширилган ҳар бир лойиҳа, ҳар бир янги қадам кўп томонлама ҳамкорликни мустаҳкамлашда беқиёс аҳамиятга эга бўлди.\n...Тантанали тадбирда Ўзбекистон Республикаси Бош вазири ўринбосари Азиз Абдуҳакимов ва Қозоғистон Республикаси маданият ва спорт вазири Ақтўти Раимқулова сўзга чиқди.\nАзиз Абдуҳакимов мамлакатларимиз ўртасидаги дўстона муносабатларни мустаҳкамлаш мақсадида самарали чора-тадбирлар амалга оширилаётганини қайд этди. Савдо-иқтисодий, ижтимоий-гуманитар соҳалардаги ҳамкорликнинг ҳуқуқий асосларини мустаҳкамлаш йўлида ҳам муҳим қадамлар қўйилгани таъкидланди.\n– Бизнинг маданиятимиз бир, – деди Қозоғистон Республикаси маданият ва спорт вазири Ақтўти Раимқулова. – Биз ўзбек халқини оға-ини, дўсту ёр, биродар деб биламиз. Ўзбекистонда Қозоғистон йилининг кенг нишонланиши икки эл ўртасидаги маданият, ижтимоий-гуманитар ҳамкорликни сифат жиҳатдан янги босқичга олиб чиқди. Кўплаб маданий тадбирлар, икки мамлакат санъат усталари ва театр жамоаларининг ижодий сафарлари ташкил этилди. Ҳар томонлама ҳамкорлик мустаҳкамланди ва дўстлигимиз бундан кейин ҳам давом этади.


Нўъмон АКБАРОВ: Шахсий маълумотлар хавфсизлиги кучайтирилади\nШахсий маълумотлар нима ўзи? Одамнинг биографик маълумотлари, яшаш манзили, касаллик тарихи, касбий билим ва кўникмалари, оилавий ҳаёти, одатлари, қизиқишлари, сиёсий ва диний дунёқараши ҳамда кўплаб бошқа маълумотлар жамиятда айланаётган ахборотлар оқимининг катта қисмини ташкил этади.\nҚодир ЖЎРАЕВ: Мамлакатимиз ташаббуслари — халқаро ҳамжамият эътирофида\n2 март куни биз учун Ўзбекистон БМТга аъзо бўлиб кирган сана сифатида жуда қадрли. Мана, 27 йилдирки, мамлакатимиз байроғи мазкур ташкилотнинг Нью-Йоркдаги бош қароргоҳи олдида ҳилпираб турибди. Айнан ана шу кундан эътиборан юртимиз глобал ва минтақавий муаммолар муҳокамасида ҳамда муҳим халқаро қарорларни қабул қилиш жараёнида бевосита қатнашиш имкониятига эга бўлди.\nТиббий туризм: Сурхондарё тажрибаси қандай?\nБугун Ўзбекистонда тиббиёт туризм ҳам ривожланиб бормоқда. Бунда ҳудудлардаги имкониятлардан ҳамда тиббиёт ходимлари салоҳиятидан давлат-хусусий шериклик асосида самарали фойдаланишга алоҳида эътибор қаратилаётгани муҳим омил бўлмоқда.\nРасул КУШЕРБАЕВ: Шахсга оид маълумотлар муҳофаза қилинади\nАйни кунларда Қонунчилик палатасида «Шахсий маълумотлар тўғрисида»ги қонун лойиҳаси иккинчи ўқишга тайёрланмоқда. Хўш, асосий мақсади шахсий маълумотларни ҳимоя қилиш соҳасидаги муносабатларни тартибга солиш бўлган ушбу қонун лойиҳаси нимаси билан аҳамиятли? Унинг сизу биз учун аҳамияти қай даражада?\nҚобил НОСИРОВ: Минтақадаги ўзаро ҳамкорлик суръати ва истиқболлари муҳокамаси\nТаъкидлаш жоиз, конференция минтақа халқлари ўртасида ижтимой-иқтисодий, илму-фан, таълим, маданият, санъат спорт каби турли йўналишларда ўзаро хамкорликни ривожлантириш ҳамда минтақада сувдан фойдаланиш билан боғлиқ долзарб экология муаммоларини ҳал қилиш масалаларини атрофлича муҳокама қилиш учун ўзига хос майдон вазифасини ўтади.\nТўлқин ЭШНАЗАРОВ: Уруғчилик фаолияти тартибга солинади\nУруғликларнинг тоифалари ҳам алоҳида кўрсатилган. Унга кўра, қишлоқ хўжалигида экинларнинг навларини такрор кўпайтириш босқичларига қараб, уруғликларнинг оригинал, элита ва репродукцион тоифалари фарқланмоқда.\nЖаҳонгир ШИРИНОВ: Сайлов – демократия кўзгуси\nҲар қайси партия айнан сайлов орқали ўзининг тарафдорларини аниқлайди, ким унга овоз беради, ким унинг ғоясини қўллаб қувватлайди – буларнинг барчасини амалда кўришга муваффақ бўлади.


Ўтган ҳафтада Польша ва Литва давлатларига Беларусда дипломатик ваколатхоналарни қисқартириш таклиф қилинган эди.\nТОШКЕНТ, 6 окт – Sputnik. Европа иттифоқи давлатлари элчиларининг бир қисми Беларусдан маслаҳатлашув учун чақириб олинмоқда, бу ҳақда Польша ташқи ишлар вазири Збигнев Рау ўзининг Twitter ижтимоий тармоғидаги саҳифасида маълум қилди.\n"EEAS (Европа ташқи алоқалар хизмати) ва ЕИ аъзолари бўлган давлатлар билан келишган ҳолда – биз Беларусь Республикасида бўлиб турган элчиларнинг бир қисмини маслаҳатлашув учун чақириб олиш қарорини қабул қилдик", – дейилади хабарда.\nАйнан қайси мамлакатлар ўз дипломатик ваколатхоналарини чақириб олишларига аниқлик киритилмаган.\nЭлчиларнинг чақириб олиниши\nЎтган ҳафтада Беларусь ТИВ томонидан Литва ва Польшага Беларусдаги дипломатлар сонини қисқартириш, шунингдек, маслаҳатлашув учун чақириш таклиф этилган эди. Бундан ташқари, Минск, 5 октябрлан бошлаб ушбу давлатлардаги ўз элчиларини маслаҳатлашув учун чақириб олди.\nБеларус ТИВ хабарига кўра, "бу ҳолат ушбу давлатлар томонидан бўлаётган очиқ деструктив (бузғунчилик) фаолияти билан боғлиқ.\nЛитва ва Польша ҳукумати ушбу шартларни бажариш масаласини кўриб чиқмаётгани ҳақида баёнот берган эди, аммо душанба куни Литва ўз элчисини чақириб олиш қарорини қабул қилган маълум бўлди.\nЭлчихона штатини қисқартирмаслик бўйича келишувга эришилмади.\nПротестлар ва айбловлар\nБеларусда протестлар акцияси 9 августда бўлиб ўтган президент сайловларидан сўнг бошланган эди – уларда, МСК маълумотларига кўра, 80%дан ортиқ овоз олган Лукашенко ғалаба қозонганди.\nБеларус ҳукумати кўп маротаба акциялар чет элдан туриб мувофиқлаштирилаётгани ҳақида баёнот берган. Президент Александр Лукашенко Ғарб мамлакатларини республика ишларига тўғридан-тўғри аралашувда айблади ва тартибсизликлар АҚШдан йўлланма олаётгани, мувофиқлаштириш ишлари эса Литва, Польша, Украина ва Чехиядан туриб амалга оширилаётганини айтди.\nЎтган ҳафтада Европа иттифоқи Минскка қарши санкциялар киритилишини эълон қилди ва 40га яқин Беларус ҳукумати вакиллари киритилган "қора рўйхатни" чоп этди. Беларус президенти Александр Лукашенко рўйхатдан ўрин олмади.\nМинск Беларусь Европа ҳукумати органлари вакилларига нисбатан виза санкцияларини киритишини хабар қилди, аммо беларус ҳукумати ҳозирча уни эълон қилмайди.


Миришкорларнинг тажрибаси ошмоқда\nТулкибош туманидаги деҳқон хўжаликлари ўтган йилни даромад билан якунлашди. 185 деҳқон хўжалиги бир ердан икки марта ҳосил олишган. Аниғини айтганда, биринчи экинларидан 2969 тонна, иккинчи айланимда эса 900 тонна ҳосил кўтаришган.\nБу – вилоят ҳокими Ўмирзақ Шўкеевнинг бир ердан икки марта ҳосил олиш юзасидан берган топшириғининг муваффақиятли ижроси. Деҳқонлар авваллари ҳам шу услубда меҳнат қилишган. Лекин, йил ўтгани сайин уларнинг тажрибаси ошиб, ҳосилдорлик кўпаймоқда.\nТуманда суғормали ер майдонини улғайтириш борасида ҳам амалий ишлар бажарилмоқда.\nВилоят минтақавий алоқалар хизмати, 2022-01-22, 00:07 208


Туркияда 40 киши, жумладан 23 бола кимёвий моддадан заҳарланди\n08:35 / 12.09.2017\nТуркиянинг Сиирт вилоятида номаълум кимёвий моддадан 40 киши, жумладан 23 бола заҳарланди. Бу ҳақда CNN Turk телеканали хабар бермоқда.\nТахмин қилинишича, воқеага кимёвий модда сақланган идишдан хлор ва углерод оксиди сизиб чиққани сабаб бўлган. Телеканал маълумотларига кўра, кимёвий модда солинган идишни хароба жойда болалар топиб олиб, уни қишлоққа олиб келиб очган бўлишлари мумкин.\n“Оқтош қишлоғи аҳолисининг идишдан кимёвий модданинг чиқиши оқибатида кўнгил айнаш ва қайт қилиш бўйича шикоятларидан кейин шифокорлар ва фавқулодда вазиятлар агентлиги қутқарувчилари келишган”, деб айтилган хабарда. Маҳаллий ҳукумат кимёвий модданинг сизиб чиқиши сабаблари ўрганилгунгача қолган аҳолини эвакуация қилган.\nТуркия кимёвий модда


Национальный Олимпийский комитет Узбекистана - Халқаро Олимпия Қўмитаси\nХалқаро Олимпия Қўмитаси Халқаро Олимпия Қўмитаси\nХалқаро Олимпия Қўмитаси (ХОҚ) олимпия ҳаракатининг олий хокимиятидир. У 1894 йилда Пьер де Кубертен ташаббуси билан ташкил этилган. Олимпия ҳаракати ХОҚ олий хокимияти остида Олимпия шахсларни бирлаштиради. Халқаро Олимпия Қўмитаси томонидан эътироф этилиш Олимпия харакатига мансублик мезони ҳисобланади.\nХОҚ ёзги ва қишки Олимпия ўйинларини ўтказиш, улар дастурларини белгилаш, олимпия ўйинларини муттасил такомиллаштириб бориш, шаҳарларга Олимпиадаларни ўтказиш хуқуқини бериш масалаларини ҳал этади, ҳаваскорлик спортини ривожлантиришни рағбатлантиради, турли мамлакатлар спортчилари ўртасидаги дўстликни мустаҳкамлаш чораларини кўради, миллий олимпия қўмиталари фаолиятини мувофиқлаштиради, Олимпиадалар пайтида халқаро спорт федерацияларига ўз спорт турлари бўйича мусобақалар ўтказилишини техник назорат қилиш ҳуқуқини беради, олимпия ҳаракатини ривожлантиришга раҳбарлик қилади.\nХОҚ Миллий олимпия қўмиталари ва халқаро федерацияларини тан олиш тўғрисида қарорлар қабул қилади, улар билан қалин ҳамкорлик қилади.\nХалқаро Олимпия Қўмитасининг олий органи ХОҚ сессиясидир. У йилига бир, Олимпиадалар йилида икки марта ўтказилади. Олимпия ҳаракатини ривожлантиришнинг стратегик вазифалари муҳокама этиладиган ХОҚ Конгресслари, қоида бўйича, саккиз йилда бир марта ўтказилади.\nХОҚ сессиялари орасида Халқаро Олимпия Қўмитаси кундалик фаолиятига ХОҚ Ижроия қўмитаси раҳбарлик қилади. Унинг таркиби ҳозирги пайтда 15 кишидан (ХОҚ Президенти ва тўрт нафар вице-президенти, 10 нафар аъзо) иборат.\nХОҚнинг 1999 йил 11 — 12 декабр кунлари бўлиб ўтган 110-сессиясида қабул қилинган қарорга мувофиқ, Ҳалқаро Олимпия Қўмитаси таркибида 115 нафар аъзо бўлиб, уларнинг 15 таси халқаро спорт федерациялари ёки улар бирлашмалари вакилларидир, яна 15 нафари миллий олимпия қўмиталари ёки уларнинг минтақавий ассоциациялари вакиллари, яна 15 таси Олимпиада мусобақаларида иштирок этаётган ёки энг узоғи билан тўрт йил аввалги Олимпиада ўйинларида иштирок этган спортчилар, қолган 70 нафари шахсий аьзолардан иборат бўлиши шарт. Бунда ХОҚнинг шахсий аьзолари орасида ҳар бир мамлакатдан биттадан ортиқ вакил бўлиши мумкин эмас. ХОҚ аьзоларининг ёши 18 ёшдан 70 ёшгача чегаралаб қўйилган.\n2003 йилдан эьтиборан ХОҚ аьзолари қайта сайланиш хуқуқи билан 8 йил муддатга сайланадилар. Мусобақаларда иштирок этаётган спортчилар ХОҚ аьзолигига олимпия ўйинлари вақтида олимпия қишлоғидаги олимпиадачилар томонидан сайланади. Бунда ёзги Олимпиадаларда энг кўп овоз олган 4 спортчи ХОҚ аьзолигига 8 йил, яна 4 нафар спортчи 4 йил, қишки Олимпиадаларда эса 2 спортчи 8 йил, яна 2 спортчи 4 йил муддатга сайланадилар. ХОҚ аьзолигига қолган 3 спортчи қитьалар ва спорт турлари бўйича мутаносиблик бўлиши мақсадида ХОҚ Ижроия қўмитаси томонидан тавсия этилади.\nХОҚ Президенти эндиликда 8 йил муддатга (шундан сўнг фақат бир марта 4 йил муддатга қайта сайланиш хуқуқи билан) сайланади.\nХалқаро Олимпия Қўмитаси қароргоҳи Лозанна (Швейцария)да жойлашган. ХОҚнинг расмий тиллари -француз ва инглиз тилларидир.\nХОҚ тизимида олимпия ўйинларини ташкил этиш ва уларни ўтказиш, Олимпиада дастурлари, Олимпия бирдамлиги, олимпия ўйинларида иштирок этиш учун лицензиялар бериш доимий қўмиталари, шунингдек, ғолибларни тақдирлаш, маданий дастурлар, молиявий, тиббий масалалар бўйича, матбуот ва бошқа хизматлар мавжуд.\nХОҚ шафелиги остида Халқаро Олимпия Академияси фаолият юритади. Бундай академиялар миллий олимпия қўмиталари томонидан ҳам ташкил этилган. ХОҚ таркибида Лозаннадаги Олимпия музейи ҳам бор.\nХОҚ 1969 йилда Миллий олимпия қўмиталари ассоциацияси — МОҚАни тан олган, 1967 йилдан фаолият олиб бораётган Халқаро спорт федерациялари Бош ассамблеяси — ХСФБА, ҳуқуқий жиҳатдан тўла мустақил, олимпия ўйинлари пайтида барча баҳсли масалаларни ҳал этадиган Спорт арбитраж суди — САС билан қалин ҳамкорлик қилади.\nХалқаро Олимпия Қўмитаси 1993 йил сентябрда Ўзбекистон Миллий Олимпия қўмитасини тан олган.


Қози Иёс ва бир хоин воқеаси\tmuslim.uz\nҚози бўлмаслик учун турли баҳоналарни қилиб кўрган. Халифа ҳам ўта фаросатли зот бўлгани учун юртимга адолатли, ҳақдан тоймайдиган кишини қози қилмасам, кўнглим хотиржам бўлмайди деб, сўзида қаттиқ туриб олиб, охири уни қози этиб таъйинлаган. Ҳа, ҳақиқатда Халифа ҳазратлари адашмаган экан. Халқ у киши танлаган қозидан мамнун эди. У бу соҳада етук ақл-заковат ва ноёб иқтидор эгаси экан, ўта чигал масалаларни ақл бовар қилмас услублар билан еча бошлади. Улардан бири қуйидагича бўлган:Икки киши унинг олдига бир ишнинг ҳукмини чиқариб беринг, деб келишди. Бири: “Мен бунга омонат қўйгандим. Энди қайтаришини сўрасам, тан олмаяпти”, деди. Шунда қози айбланувчидан бу ҳақда сўради. Айбланувчи ҳеч нарсани тан олмасдан: “Агар даъвогарнинг ҳужжати бўлса, олиб келсин. Бўлмаса, мана мен қасам ичаман”, деди. (Шариат бўйича бундай ҳолларда даъвогар даъвоси ҳақ эканига ҳужжат – хат ёки тирик гувоҳлар – келтириши керак. Келтира олмаса, қози айбланувчидан Аллоҳ номи билан қасам ичишини талаб қилади. Қасам ичса, унинг сўзи тўғри экани тасдиқланиб, даъвогар ёлғончи экани маълум бўлади. Агар қасам ичишдан бош тортса, аксинча, даъвогар ҳақ экани ва айбланувчи ёлғон инкор этаётгани аниқ бўлади). Қози бу маккор айбланувчига қасам ичказса, ёлғондан қасам ичиб, даъвогарнинг мулкини еб кетишидан қўрқди-да, даъвогарга қараб: “Бу кишига омонатни қаерда берган эдинг?”, деб сўради. Даъвогар: “Фалон ерда”, деди. Қози: “У ерда бирор нарса бормиди?”, деб сўради. Даъвогар: “Бир катта дарахт бор эди. Унинг остида ўтириб, соясида бирга овқатланганмиз. Қайтиш олдидан унга ўша нарсамни бергандим”, деди. Қози: “Сен ҳозир ўша дарахтнинг ёнига бор. Ўша дарахт ўша нарсангни қаерга қўйганингни ва нима қилганингни ёдинга солса, ажабмас. Кейин ёнимга қайтиб келиб, менга айтасан”, деди. Даъвогар ўша жойга жўнаб кетгач, қози айбланувчига: “Сен шеригинг келгунича шу ерда ўтириб тур”, деди. Сўнг қози ҳузурига мурожаат қилиб келган бошқаларга юзланди ва ҳалиги кишини кўз қири билан кузатиб, наригиларни ишларини кўриб чиқа бошлади. Ҳалиги одам анча босилиб, хотиржам бўлиб, ўтган ишларни бироз унутгандай бўлиб турганда, қози дабдурустдан: “Нима дейсан, шеригинг ўша жойга етиб бордими-кан?”, деб савол берди. У ўйламай: “Йўғ-э, нима деяпсиз, у ер бу жойдан анча узоқ”, деб юборди. Шунда қози: “Ҳой бадбахт, ҳали сен молни олган жойингни билиб туриб, омонатни инкор қиляпсанми?! Худо ҳаққи, сен хоин экансан”, деди. Сўнг ҳалиги одам даҳшатга тушиб, қўлтиғидан тарвузи тушиб, қотиб қолди ва хиёнатига иқрор бўлди. Қози уни шериги келгунича қамаб қўйди. Шериги келгач, унга омонатини қайтариб беришга буюрди...\nБаҳодир Баҳромжон ўғли\t422 марта ўқилди\tДругие материалы в этой категории:\n« Ҳанафий фиқҳий қоидаларнинг инсонпарварлик тамойили\tАбу Ҳанифа ва адашган бир киши »


izohli lug’at | «Умид» ИДУМ\nЎзбек тили — Олтой тиллари оиласининг туркий тиллар туркумига кирувчи тилдир. Ушбу тил Ўзбекистон Республикасининг Конституциясига мувофиқ давлат тили ҳисобланади. Давлат тили ҳақидаги Қонун 1989-йил 21-октабрда қабул қилинган. 1995-йил 21-декабрда такомиллаштирилди. Ўзбек тили XI асрдан бошлаб мустақил тил сифатида шакллана…\nadmin 30.10.2016 Терминлар / атамалар изоҳи Фикр билдирилмаган\nАдабиёт фанида учрайдиган термин ва атамалар изоҳли луғати\nТермин грекча terminus сўзидан олинган бўлиб, «чек», «чегара» деган маънони билдириади. У фан-техника, қишлоқ хўжалиги, санъат ва маданият соҳасига хос сўз ҳисобланади. Терминология – терминлар ҳақидаги таълимот ва терминлар мажмуи деган маънолами англатади. Термин сўзи ўрнида баъзан атама, истилоҳ сўзларини…\nadmin 07.10.2016 Терминлар / атамалар изоҳи Фикр билдирилмаган


Месси Америка кубогининг энг яхши ўйинчиси учун бериладиган совриндан бош тортди\n21:03 / 05.07.2015\nBeIN Sports журналисти Танкреди Палмери Аргентина терма жамоаси ҳужумчиси Лионель Месси 2015 йилги Америка кубогининг энг яхши ўйинчиси учун бериладиган совринни олишдан бош тортганини маълум қилмоқда.\n“Ақлбовар қилмас ҳолат. Месси 2014 йилги Жаҳон чемпионатидаги каби хўрланишдан қочиш учун Америка кубогининг энг яхши ўйинчиси учун бериладиган совринни олишдан бош тортди.\nБу ҳолат маросимнинг 10 дақиқа кеч бошланишига сабаб бўлди. Ташкилотчилар Мессини совринни олишга кўндиришмоқчи бўлишди, стадиондагилар эса нима учун ҳеч нарса бўлмаётганидан ҳайрон эдилар”, деб ёзмоқда Палмери твиттерда.\nМесси ушбу мусобақада 6 та ўйинда 1 гол ва 3 та голли узатма амалга оширган.


Фарғонада «Ҳар бир оила – тадбиркор» дастури учун 100 миллион доллар ажратилади\nФарғонада «Ҳар бир оила – тадбиркор»...\n12.06.2018 23:45 0 17432\nПрезидент Шавкат Мирзиёев раислигида Олтиариқ туманида Фарғона вилояти фаоллари, мутасадди раҳбарлар иштирокида йиғилиш бўлиб ўтди. Бу ҳақда Президент матбуот хизмати хабар берди.\n«Биз ўзимизга жуда катта юк олганмиз. Халқимизни рози қилишимиз керак. Фарғона вилояти ҳамма соҳа бўйича ҳали ўзининг йўлини топгани йўқ. Иқтисодиётда, маиший ҳаётда кўп муаммолар тўпланиб қолган. Лекин раҳбар шунинг учун раҳбар – масалага ечим топиши керак. Бунинг учун ватанни севиши, ўзини қийнаши керак», деди Шавкат Мирзиёев.\nШавкат Мирзиёев Фарғона ҳар бир оила тадбиркор\nСиёсат 57 дақиқа олдин\nСиёсат бугун, 11:28\nШавкат Мирзиёев Греция президентини табриклади


Олимлар коронавируснинг фойдали хусусиятини кашф этишди - Zamin.uz\n2020 йил мобайнида инсониятни қўрқувга солиб келаётган ўлим вируси (коронавирус)нинг ҳам биргина бўлса-да фойдали хусусияти бор экан. Ана шундай тўхтамга келган Аризона университети (АҚШ) олимлари «Pain» журналида мақола чиқаришди.\nМаълум бўлишича, SARS-CoV-2 оғриқни енгиллаштириш хусусиятига эга. Олимларга кўра, коронавируснинг айни шу «анестетик» таъсири сабабли айрим беморлар касалликни ҳеч қандай оғриқ ва симптомларсиз, оёқда ўтказиб юборишади, шунинг баробарида бошқаларга юқтирувчи бўлиб қолаверишади.\nОғриқ қолдириш эффектининг сабабчиси сифатида коронавируснинг инсон ҳужайраларига киришини таъминловчи S-оқсил кўрилмоқда. Ушбу бирикма оғриқ ҳиссини шакллантирувчи сигналларни босиш хусусиятига эга. Яъни S-оқсил нафақат АСЕ2 рецептори, балки нейронлардаги мембрана оқсили — нейропилин-1 билан ҳам боғлана олади.\nҚон томирлари ривожланишига таъсир кўрсатувчи ҳамда саратон ва ревматоидли артрит каби касалликлар билан боғлиқ Альфа томирлар эндотелийси ўсиши омили (VEGF-A) ҳам нейропилин-1 билан алоқадор. Айни ҳолатда нейронларнинг гиперсезувчанлиги юзага келиб, кучли оғриқ туради. S-оқсил билан боғланиш эса бу оғриқли эффектни тўхтата олиши мумкин.\nАризоналик олимлар коронавируснинг ушбу хусусияти фанга хизмат қилишидан умидвор, чунки жуда кўплаб олимлар келгусида неопиоид дорилар ёрдамида оғриқ қолдиришда нейропилин-1дан фойдаланиш йўлларини ҳам қидиришаётганди. «Замин» янгиликларини «Вконтакти»да кузатиб боринг\n21-12-2018, 07:27, Дунё


Россиялик блогер Counter-Strike ва GTA ўйнаб, Porsche харид қилиш учун пул ишлаб олди\n16:04 / 17.06.2016\nИнтернет тармоғида Bulkin лақаби остида машҳур бўлган 20 ёшли блогер Александр Шабанов 7 миллион рубль қийматга эга қизил рангли Porsche 911 Carrera S спорткарини қўлга киритди. Бу ҳақида PlayGround маълум қилди.\nБлогернинг сўзларига кўра, у ўйин стримлари, Counter-Strike ва GTA ўйин жараёнларини веб-камерага олиш ва бу роликларни ўзининг YouTube-каналига қўйиш орқали пул топади. Шабанов роликлар намойиши ва Twitch стрим сервисидан келадиган даромадлар унга автомобилга пул йиғиш ва яшаш учун қулай шароит яратишга имкон берганини таъкидлади.\nPorsche хариди ҳақидаги видео тагида қолдирилган изоҳларда Шабанов қариндошларидан ҳеч бири на бундай ижтимоий мавқега ва на салмоқли пул ресурсларига эга эмаслигини маълум қилди.\n2015 йилнинг октябрида Forbes журнали YouTube'нинг энг юқори даромад олувчи видеоблогерлари рўйхатини эълон қилган. Унга кўра, 1-ўринни швед миллатига мансуб PewDiePie лақаби билан танилган Феликс Чельберг эгаллаган, у бир йилда 12 миллион доллар пул ишлаган. Чельбергнинг каналига деярли 40 миллион фойдаланувчи аъзо бўлган.


Ҳамюртларимиз учун Венада дам олиш қанчага тушади?\nВена – бу ҳар бир бурчаги тарихга эга Европанинг энг чиройли шаҳарларидан бири. Вена – бу буюк бастакорлар туғилган ва ўзалрининг буюк асарларини яратган маданият маркази. Бу саройлар, баллар ва мазали десертлар, музейлар, парклар ва бетакрор обидалар шаҳри.\nБугунги кунда Вена – бу бой иқтисодиёт ва ривожланган сайёҳлик инфратузилмасига эга сайёҳлар учун энг қулай шаҳарларидан бири. Венада ҳаёт сифати юқори. Биз Вена аслида қандай ва Австрия пойтахтида ўзбек сайёҳларининг харажатларини ҳисоблаб чиқишга қарор қилдик.\nАвстриянинг расмий пул бирлиги – евро – €. Бугунги кунда 1 евро – бу 9470,71 сўм, уни умумийлаштириб 9500 сўм деб оламиз, яъни 100 евро – бу 950 000 сўм.\nВена 23 та районга бўлинган. Бир райондан иккинчисига транспорт орқали қулай ҳаракатланиш мумкин. Вена маркази сифатида кўплаб тарихий обидалар тўпланган Ички шаҳар тилга олинади. Шу ернинг ўзида кўплаб замонавий бутиклар, заргарлик ва антиквар дўконлар, шунингдек, кафе ва ресторанлар жойлашган. Бу район яшаш учун энг қимматларидан бири ҳисобланади. Агар сиз сайёҳ бўлсангиз ва бир сафарнинг ўзида кўпроқ тарихий обидаларни кўришни хоҳласангиз, шу ерга жойлашганингиз маъқул.\nАгар арзонроқ вариантларни қидираётган бўлсангиз, шаҳарнинг марказий қисмидаги хостеллардан бирида тўхталишингиз мумкин. Жумладан, 4-Виден районида Do Step Inn Central хостели жойлашган бўлиб, у Вена шаҳар парки, Муқаддас Стефан черкови ва Вена давлат операсига яқин жойлашган. Бир кеча учун бу ерда 18 евро (171 000 сўм)дан бошлаб (сана ва танлаган хонангизга қараб) тўлайсиз. Бу ёшларбоп хостел эканлигини таъкидлаш жоиз.\nШаҳар марказидаги Hostel Lugeck хостели эса бироз қимматроқ: бир кеча учун камида 53 евро ёки 503 500 сўм. Бу ердан шаҳарнинг тарихий қисми кўринади! Бироқ нонушталар ҳисобга киритилмаган, шу сабабли ўз ёнингиздан нонушта қиласиз.\nАгар меҳмонхонада яшашни хоҳласангиз, турли вариантларни топишингиз мумкин. Мисол учун, Ғарбий темирйўл вокзали ёнидаги Boutiquehotel Stadthalle эко-бутик-меҳмонхонадаги хона тахминан 90 евро (855 000 сўм)га тушади. Бу, албатта, марказ эмас, аммо меҳмонларга мазали нонушта тортиқ қилинади. Яна бу ерда қишки боғ ва очиқ ҳаводаги яшил воҳа бор.\nВенадаги сафарингиз вақтида беш юлдузли меҳмонхонада истиқомат қилишни истасангиз, «люкс» меҳмонхона – Radisson Blu Style Hotel (бир киши учун бир кунга 250 евро ёки 2 375 000 сўм)га хуш келибсиз!\nЁки Le Meridien (бир киши учун бир кечага 480 евро ёки 4 560 000 сўмдан бошлаб) меҳмонхонасига марҳамат.\nЯна бир муҳим масала – бу овқатланиш! Венада исталган вариантни топишингиз мумкин. Эҳтимол, анъанавий Вена таомларини татиб кўришни истарсиз?\nМахсус рецепт бўйича унга ботирилган бузоқ гўшти, тухумлар ва қотирилган нонлардан тайёрланувчи машҳур Вена шницелини 15 евро (142 000 сўм)дан бошлаб татиб кўришингиз мумкин.\nВена қаҳвасини тахминан 5,40 евро (51 000 сўм)га ичиб кўрасиз.\nҚаҳвага олмали штрудель 5,50 евро (52 000 сўм) туради.\nБир Вена вафлиси – 0,49 евро (4 600 сўм).\nУмуман, оддий ресторандаги тушлик (бир порция шўрва, иккинчи таом ва салатни ўз ичига олувчи) 12-17 евро (114 000 – 161 000 сўм) бўлади.\nКечки овқат бироз қимматроқ. Бунда 20-25 евро (190 000 – 237 000 сўм)нинг баҳридан кечишингизга тўғри келади.\nВенада McDonald’s да овқатланиш қиммат эмас, бунда 5-7 евро (47 000 – 66 000 сўм)га тўйиб овқатланишингиз мумкин.\nВена ривожланган жамоат транспорти тизимига эга. Унга автобус, трамвай, метро ва тезюрар поездлар киради. Бундан ташқари, яқин атрофдаги районларга электричкалар ҳаракатланади.\nБарча турдаги жамоат транспортида йўл кира ҳақи бир хил. Чипталарни касса ёки темир йўл станцияларидаги махсус автоматларда, метрода ёки автобус ва трамвай бекатларида харид қилишингиз мумкин.\nБир марталик чипта 2,20 евро (20 000 сўм) туради. Бир ҳафталик чипта 16,20 евро (154 000 сўм), 48 ва 72 соатлик чипталар эса 13, ва 16,50 евро (126 000 – 156 000 сўм)га тенг.\nВена – бу тарихга қизиқувчи, санъат ва адабиёт, мусиқа ва рассомчиликка қизиқувчиларнинг орзуси. Шу туфайли шаҳарнинг асосий диққатга сазовор жойлари – булар музейлар, концерт заллари, кўргазмалар, галерея ва саройлардир.\nМисол учун, Моцарт уйида буюк бастакорнинг нафақат қандай яшаганини кўришингиз, балки ажойиб концертнинг гувоҳи ҳам бўлишингиз мумкин (10 евро ёки 95 000 сўм).\nҲайкаллар, фавворалар, шаҳзода қароргоҳи ва машҳур санъат галереясини ўз ичига олувчи Бельдевер архитектура-парк ансамблига йўл олиб, чўнтагингизда камида 20 евро (190 000 сўм)га эга бўлишингиз керак.\nМусиқа тинглашни ёқтирасизми? У ҳолда албатта Вена давлат операсига ташриф буюринг. У ерга кириш чиптаси жойига қараб бир киши учун 11 дан 228 еврогача (104 000 – 2 166 000 сўм) туради. Агар туриб эшитишга ҳам тайёр бўлсангиз, 3 евро сарфлайсиз.\nКлассик мусиқа концертини ўртача 33 евро (313 000 сўм)га эшитасиз. Бироқ кўпинча бепул кечалар ҳам уюштирилиб, шунчаки афишаларни кузатиб боришингиз лозим бўлади!\nБу биз Австрия пойтахти ҳақида сўзлаб беришимиз мумкин бўлганларнинг бир қисмигина, холос. Уумид қиламизки, ушбу мақоламиз сизларга манзур бўлди!\nКўриб турганингиздек, Австрияга мустақил саёҳат қилишингиз мумкин, лекин Tatil.uz билан у ерга бориш арзон ва ишончлироқ! «Европада Рождество» туримизни кўздан кечиринг, унинг доирасида Венага сафар ҳам режалаштирилган! Ушбу туримиз сизга ёқади ва у ерга боришни истаб қоласиз, деган умиддамиз! Бизга +99871 200 55 44 рақамига қўнғироқ қилинг. Шунингдек, бизни Facebook ва Telegram да изланг!\nP.S. Нархлар умумийлаштирилган ҳолда кўрсатилган бўлиб, валюта курсига боғлиқ ҳолда ўзгариб туриши мумкин.


Сурхондарёда ёш йигит ўғирланган машинани қарзи ўрнига бериб юборган | Qalampir.uz\nСурхондарёда ёш йигит ўғирланган машинани қарзи ўрнига бериб юборган\nЖамият\t04 Ноябрь 18:50 5860\nСурхондарё вилоятида 28 ёшли фуқаро қаровсиз қолдирилган Nexia1 автомобилини ичиди калити борлигидан фойдаланиб очган ва ўғирлаб кетган. Бу ҳақида “Markaziy studiya” информацион дастури хабар беради.\nЖорий йилнинг 23 октябр санасида фуқаро Ш.К. Денов тумани Сурхондиёр МФЙ ҳудудида автомашинасини ичкаридаги калити билан қолдиради. Бунга гувоҳ бўлган 28 ёшли йигит автомашина эшикларини очишга икки дақиқа сарфлайди ва уни олиб қочган.\nМашина эгасининг гапларига қараганда, у автоуловни қолдириб ўзи кўприк орқали бозорга кириб кетдим. Бир соатлардан сўнг автомобил жойида йўқ бўлган.\nГумонланувчи йўл-йўлакай машина давлат рақамини юлиб олиб, бўлакларга бўлиб, каналга ташлаб юборган. Уйига келгач эса автомобилни танишига олган қарзи ўрнига бериб юборган. Таниши эса бу машинани сотиш пайтида ҳуқуқни муҳофаза қилувчи органлар томонидан қўлга олинган.\nБу жиноят 4 кун ичида Сурхондарё вилоят ИИББ Денов тумани ИИБ томонидан фош этилди.\nЖиноятни содир этган фуқарога нисбатан Жиноят кодексининг 227-модда 1-қисми ҳамда шу модданинг 2-қисми “а” банди, шунингдек 267-модда 2-қисми “г” банди билан жиноят иши қўзғатилган бўлиб, ҳозирда тергов ҳаракатлари олиб борилмоқда.\n30 Ноябрь 18:33 33402\n30 Ноябрь 09:25 29255\n30 Ноябрь 21:20 26446\n30 Ноябрь 12:20 26435\n01 Декабрь 12:05 23039


"Навбаҳор"да молиявий муаммолар қачон бартараф этилади? / CHAMPIONAT.asia\n"Навбаҳор"да молиявий муаммолар қачон бартараф этилади?\n20 фев 21:35\nНаманганлик мухлисларнинг Бахтиёр Ашурматов бош мураббий этиб тайинланганидан сўнг жамоадан умиди катта эди.\nАммо клубда юзага келган молиявий муаммолар ҳанузгача бартараф этилмаган. Шу боис яхши ниятлар билан ишга киришган Ашурматовнинг ҳам боши қотган. Футболчиларга кеча "Сўғдиёна" билан ўтган синов-назорат баҳсидан кейин қисқа муддатли таътил берилган. Айтишларича шу куни клуб раҳбари жамоа аъзолари билан йиғилиш ўтказган. Унда гап асосан молиявий муаммолар ҳақида борган. Норасмий маълумотларга кўра, "Навбаҳор" бу борада муаммолар исканжасига кириб қолган. Раҳбарият эса муаммони бартараф этиш учун қўлдан келганича ҳаракат қилмоқда. Клубнинг йиллик бюджети тасдиқланмаганидан сўнг, мураббий ва футболчиларнинг ҳам кайфияти тушиб кетиши табиий. Чунки замонавий футболда кўп нарса барибир пулга бориб тақалади.\nЖамоа энди режа бўйича 23 февраль куни яна Тошкентда йиғилади ва тайёргарликни давом эттиради. Клуб раҳбарлари унга қадар муаммолар бартараф этилишига вада берган. Тасдиқланмаган маълумотларга қараганда, агар моддий муаммолар тез орада ўз ечимини топмаса, Бахтиёр Ашурматов клубни тарк этиши мумкин. Бундан келиб чиқиб таҳмин қилиш мумкинки, агар бош мураббий кетса, унинг таклифига кўра келган янги футболчилар ҳам клуб лагерини тарк этиши ҳеч гап эмас. Чунки ҳозиргача бирор бир янги футболчи билан амалда расман шартнома имзоланмаган.


марказида жойлашган Лувр — дунёдаги энг йирик ва машҳур музейлардан бири ҳисобланади. Музейга йилига 10 миллиондан ортиқ сайёҳ ташриф буюради. Улкан майдонни эгаллаган ...\nЭйфел минораси ва Лувр музейи ёпилади\nрамзи ҳисобланган Эйфел минораси ва Лувр музейи эртага, 8 декабрь куни ёпилади, деб хабар берди «frontnews.eu». 8 декабрь куни Парижда ёнилғи нархининг ошишига қарши норозилик ...\nШавкат Мирзиёев Лувр музейига ташриф буюрди. Бу ҳақда президент матбуот хизмати хабар берди. Дунёдаги энг машҳур музейлардан бири бўлмиш Лувр Франциянинг ўзига ... қироли Филиппе Августе томонидан қалъа сифатида бунёд этилган. Лувр сўзи мазкур мудофаа қўрғони номидан олинган. У бир неча аср давомида ...


Таъкидлаш керакки, “Жунги” Шинжоннинг хитойча номидир. Кузатувчиларнинг фикрича, Хитойдаги уйғур радиоси эшиттиришларининг Ўзбекистонга тўғридан-тўғри узатилаётгани Хитой раҳбарининг яқинда Тошкентга расмий ташриф билан келгани ҳамда икки мамлакат ўртасидаги муносабатларнинг мустаҳкамланаётгани билан боғлиқ.\n“Дўстлик” радиоканалининг уйғур бўлими сухандони Тошпўлат Икромийнинг билдиришича, “Жунги овози” эшиттиришлари ҳар куни соат 20.30 дан 21.00 гача эфирга узатилади. Бу Ўзбекистондаги уйғурлар учун жуда қувонарли ҳодисадир. Тингловчилар ярим соат давомида Ўзбекистон ва Хитой ўртасидаги барча соҳалардаги муносабатларга оид ахборотлар, уйғур халқи ҳаётидаги, мусиқа ва санъатдаги янгиликлардан баҳраманд бўлади.\nМаълумотларга кўра, Ўзбекистонда уйғур миллатига мансуб 30 минг киши истиқомат қилади. Уйғур тилида эшиттириш ва кўрсатувлар тайёрловчи журналист Гулбаҳор Қурбонованинг таъкидлашича, ушбу лойиҳа Ўзбекистондаги уйғурларнинг ўз маданияти ва санъати билан яқиндан танишишига, қадриятларини чуқурроқ ўрганишига хизмат қилади.\nЎзбекистон “Жунги овози” эшиттиришларини ўз канали орқали эфирга узатаётган ягона мамлакат эмас. Бундан бир қанча муқаддам шундай лойиҳа Қирғизистонда ҳам иш бошлаган.\nТ.Икромийнинг билдиришича, “Жунги овози” ҳукуматга қарашли бўлгани учун у ўз эшиттиришларини давлат сиёсатига мос ҳолда тайёрлайди.\nЎзбекистонлик уйғур зиёлиларидан бирининг эътирофича, Хитойда оммавий ахборот воситалари кучли назорат қилинади. Шу боис, уйғур тилида эшиттириш берадиган “Журги овози” радиосида уйғур халқи ҳаёти рўй-рост ёритилмайди. Ўзбекистонда амалга оширилаётган лойиҳа эса Шинжонда уйғурларнинг ҳаёти ижобий эканини бу халққа қардош элларга етказишда тарғибот қуроли вазифасини бажаради.